text:
Umumaro w’umwuka wera mu bantu – Evangelist ALPHONSE MUNEZA
Icyakora muzahabwa imbaraga Umwuka Wera nabamanukira, kandi muzaba abagabo bo kumpamya i Yerusalemu n’i Yudaya yose n’i Samariya, no kugeza ku mpera y’isi.” Ibyakozwe n’intumwa 1:8 aya namwe mu magambo yesu yasize abwiye intumwa mbere yuko ajya mu ijuru, yasize ababwiye kimwe mu kintu cyabasha kubaha imbaraga zo kubasha guhamya yesu n’ubwami bw’Imana aruwo mwuka wera, wakibaza uti” mwuka wera niki, ubasha gutanga imbaraga zokubasha guhamya yesu kristo?”
Mwuka wera ni imbaraga Imana ikoresha, Imana yohereza umwuka wayo mu buryo bw’uko yohereza imbaraga zayo ahantu aho ari ho hose kugira ngo ibyo ishaka bikorwe. Reka twifashishe ijambo ry’Imana dusanga muri zaburi 104:30 Wohereza umwuka wawe bikaremwa, Ubutaka ubusubizaho ubugingo bushya.
Imbaraga z’Imana zikorera mu bantu bayo kugira ngo zibakoreshe iby’ubutwari, aha twafatira kurugero rw’intumwa za yesu nyuma yoguhabwa umwuka wera aha tugiye kureba umumaro wa mwuka wera iyo ageze mu muntu, reka twifashishe bamwe mu ntumwa za yesu nka petero na yohana.
Bimwe mu bintu mwuka wera aha uwamwakiriye cyangwa umumaro wa mwuka wera mu muntu
Iyo urebye ubuzima bw’intumwa mbere yuko umwuka wera abamanukira na nyuma yuko abamanukiye usanga harabayeho itandukaniro cyangwa impunduka mubyo bakora n’uburyo bitwaraga mbese uhuje n’ijambo yesu yababwiye mbere yuko azamurwa mu ijuru yasize ababwiyeko hari imbaraga bazahabwa mwuka wera n’abamanukira.
1. Mwuka wera iyo ageze mu muntu ahindura imyitwarire ye, wakibaza ngo ahindura imyitwarireye ate? Petero na yohana batangiye gukora ibitangaza harimo gukiza ikirema twabisanga mu bwakozwe n’intumwa 3:6 ,6 Petero aramubwira ati”Ifeza n’izahabu nta byo mfite, ahubwo icyo mfite ndakiguha.
Mu izina rya Yesu Kristo w’i Nazareti, haguruka ugende. 7 Maze amufata ukuboko kw’iburyo aramuhagurutsa, uwo mwanya ibirenge bye n’ubugombambari birakomera,”. Ibi abigishwa ntanarimwe bari barakoze iki gitangaza mu buzima bwabo icyi nikimwe mukimenyetso cyagaragajeko ubuzima bwawo Hari izindi mbaraga bahawe zokubasha gukiza.
2. Guhamya iyo umuntu yahawe mwuka wera muriwe amuha guhamya kristo ashize amanga haba mubakuzi n’abatamuzi reka twifashishe ijambo ry’Imana dusanga mu byakozwe n’intumwa 5:25, 25 Ariko haza umuntu arababwira ati”Dore ba bantu mwashyize mu nzu y’imbohe bahagaze mu rusengero barigisha abantu.”
Aha abigishwa bakuwe munzu y’imbohe bahabwa ubutumwa na malayika ko bajya kubwiriza abantu ubutumwa bwiza bw’imirimo y’Imana n’ibitangaza ikora ibi nabyo birimubyo intumwa zakoze nyuma yuko mwuka wera abamanukira, bakiza iki kirema ntago bari bafite intego yokugira ngo bimenyekanishe ahubwo intego bari bafite yariyo kugaragaza ibitangaza Imana ikora kugira ngo n’abatarizeraga Imana nabi bayizere.
3.Umwuka wera iyo ageze mu muntu amuha gutinyuka kudakangwa nabiracitse mbese guhangana n’ibije byose ibyakozwe n’intumwa 5:29, 29 Petero n’izindi ntumwa barabasubiza bati”Ibikwiriye ni ukumvira Imana kuruta abantu. aha intumwa ntizatewe n’ubwoba bw’amagambo babwiwe ahubwo bo bakomeye kuwo bizeye bagira bati”ikidukwiye n’ukumvira Imana kuruta abantu”.
Bo bashyize imbere birengagiza ibindi byose byaza kubabaho nyuma, natwe icyo dukwiye nugutinyuka tugakora ibyo Imana ishaka tutitaye kubantu ngo bariya ntibabishaka cyangwa barabishaka igikwiye abaricyo dukora kandi kinezeza Imana.
Mu buzima bwacu bwaburi munsi dukeneye imbaraga z’ umwuka wera kugira ngo tubashe kubona imbaraga zo guhamya yesu kristo uko bwije nuko bukeye, waba utangiya umwaka cyangwa uwurangije, buri munsi ujye usaba imbaraga z’umwuka wera kugira ngo akuyobore muri buri ntambwe yose uzajya utera, kuko umwami yesu yamudusigiye nk’umufasha uzajya atuyobora muri byose dukora. Amen
732 total views, 4 views today


c: text/html

text:
Ese twemere isi irimbuke turebera kandi ari iyacu ?
Ni kenshi kandi henshi tumaze igihe twumva bavuga ko isi yugarijwe n’imihindagurikire y’ikirere, kandi byinshi niba atari byose biyangiza bikorwa n’ibikorwa bya Muntu. Uyu mugabane ni wo wonyine dufite wo guturaho ndetse tukazawuraga abana n’abuzukuri bacu mu bisekuru bizaza. Ese birakwiye ko wangirika turebera, abana bacu bakazaba mu isi y’ikidaturwa. Abaskuti bo mu Rwanda biyemeje kurengera umugabane, bakawurinda ingaruka zituruka ku ma plastic maze bakawugira mwiza kurusha uko bawusanze.
Ku bufatanye na Programme y’Umuryango w’Abibumbye (UNEP) n’Umuryango w’Abaskuti ku isi, Umuryango w’Abaskuti mu Rwanda uri gushyira mu bikorwa umushinga wo kurengera ibidukikije, binyuze mu kurwanya ibintu byose bikoze muri Plastic. Ni gahunda yitwa Plastic Tide Tuner Challenge. Muri uwo mushinga, abaskuti cyangwa urubyiruko rugaragaza ibikorwa by’indashyikirwa mu kurwanya amashashi ndetse n’ibindi bintu bikoze muri Plastic ahabwa Ishimwe (Badge) ya Plastic Tide Turner.
Muri izi mpera z’icyumweru kuya 07 – 09 Mutarama 2022, Abayobozi bahagarariye Uturere twose 30 tugize u Rwanda bahuriye muri CFS (Centre de Formation Scoute) ya Huye mu Karere ka Huye, kugira ngo baganire ku ishyirwa mu bikorwa y’iyo Gahunda mu Turere baturutsemo. Baboneyeho kandi kuganira ku Cyerekezo cy’Umuryango w’Abaskuti mu Rwanda (Strategic Plan 2019-2024) bareba aho kigeze gishyirwa mu bikorwa ndetse banafata ingamba ryo kwihutisha ishyirwa mu bikorwa ryayo, babihuza n’Intego z’Iterambere rirambye (SDGs) ndetse na Gahunda y’u Rwanda y’Iterambere (NST1).
Mu ijambo ry’ikaze Komiseri Mukuru wa Rwanda Scouts Association, Bwana Uzabumugabo Virgile yibukije abitabiriye ibiganiro ko nta wundi mugabane dufite nk’icumbi, kandi ko ibintu bikomeje nk’uko bimeze uyu munsi, mu myaka mike iri imbere isi yaba ikidaturwa. Tukazaraga abana bacu umumumbe utagira umwuka, bityo bikaba nko kubasiga mu menyo y’urupfu. Yabashishikarije ko nyuma y’ibi biganiro bafite inshingano yo gusubira mu Turere twabo, bakageza gahunda mu Mitwe n’Amatorero y’Abaskuti, kugira ngo buri mwana, buri Murezi w’abaskuti agire uruhare mu Kurengera Isi yacu.
Asura abitabiriye ibiganiro mu izina ry’Akarere ka Huye, ushinzwe urubyiruko mu Karere yahaye ikaze Abayobozi b’abaskuti, abashimira ubwitange n’ibikorwa Abaksuti bakora muri Huye ndetse no mu gihugu hose mu guteza imbere urubyiruko. Yanabahaye ubutumwa bw’Umuyobozi w’Akarere bubizeza ubufatanye mu bikorwa byose bigamije guteza imbere urubyiruko ndetse no kugira isi nziza kurusha uko bayisanze. Yababagejejeho icyifuzo cy’Ubuyobozi bw’akarere ka Huye ko kubona ikigo cya CFS Huye -kivugururwa kigashyirwa ku rwego rwisumbuyeho, aho kizagira akamaro kurushaho byaba ku baskuti ndetse n’urubyiruko rw’igihugu muri rusange.
Ibi biganiro byabaye mu buryo bw’ingando byitabiriwe n’abayobozi b’abaskuti harimo 30 bahagarariye uturere, 4 bari mu Nama y’Ubutegetsi ku rwego rw’Igihugu ndetse n’abari mu itsinda ry’abahugura, harimo n’abari kwimenyereza kuba abahugura bageze ku 10. Abayitabiriye bakaba batashye biyemeje gukomeza ibikorwa birengera ibidukikije cyane cyane barwanya amashashi ndetse n’ibindi byose bikomoka kuri plastic zangiza

robotstxt: allowed

filter: keep


text: Nuko atangira gutonganya imigi yabonye ibitangaza bye byinshi, ikarenga ntiyihane, avuga ati «Iyimbire, Korazini! Iyimbire, Betsayida! Kuko ibitangaza byabakorewemo, iyo bikorerwa muri Tiri no muri Sidoni, baba barisubiyeho kuva kera, bakambara ibigunira bakisiga ivu. Ni cyo gituma mbibabwiye: ku munsi w’urubanza muzahanwa kurusha Tiri na Sidoni. Naho wowe, Kafarinawumu, ubona ko uzakuzwa kugera mu bicu? Uzarohwa mu kuzimu. Kuko ibitangaza byagukorewemo, iyo bikorerwa muri Sodoma, iba ikiriho n’ubu. Ni cyo gituma ku munsi w’urubanza uzahanwa kurusha igihugu cya Sodoma.»


text:
Isomo ryo mu gitabo cy’Abalevi 19,1-2.11-18
Uhoraho abwira Musa, ati «Dore ibyo uzamenyesha Abayisraheli: Muzabe intungane, kuko jyewe Uhoraho Imana yanyu ndi intungane. Buri muntu muri mwe azubahe se na nyina, kandi yizihize buri cyumweru umunsi wa Sabato. Ndi Uhoraho Imana yanyu. Ntuzibe mugenzi wawe, ntuzamubeshye cyangwa ngo umuhende ubwenge. Ntuzarahize izina ryanjye mu binyoma, kuko waba usuzuguye izina ry’Imana yawe. Ndi Uhoraho. Ntuzariganye mugenzi wawe cyangwa ngo umwibe; igihembo azaba yakoreye ntuzakirarane utakimuhaye. Ntuzatuke igipfamatwi cyangwa ngo ushyire umutego imbere y’impumyi. Nugenza utyo, uzaba wubashye Imana yawe. Ndi Uhoraho. Nimuca imanza ntimukaziyobye, ngo mubere umukene cyangwa umukire, ahubwo mujye mukiranura bagenzi banyu mukurikije ubutabera. Uzirinde gusebya umuryango uvukamo, kandi ntuzashinje mugenzi wawe icyaha cyamucisha umutwe. Ndi Uhoraho. Ntuzagirire umutima mubi umuvandimwe wawe, ariko mugenzi wawe nacumura, ntuzatinye kumuhana kugira ngo hato atazavaho agupfana. Uzirinde kwihorera no kugirira inzika abo mu muryango wawe. Ahubwo uzakundemugenzi wawe nkawe ubwawe. Ndi Uhoraho.
Zaburi 18(19),8.9.10.15
Uwunguka ubwenge aba yikunda ubwe,
naho ukomeza ubumenyi aba agira amahirwe.
Utangwaho umugabo akabeshya, azahanwa,
kandi n’ubunza ibinyoma azarimbuka.
Kuba mu bukire, ntibibereye umupfayongo,
n’umugaragu ntakwiriye gutegeka abatware.
Ubunebwe butera gusinzira ubuticura,
kandi umunyamwete muke ahorana inzara.


text:
Isomo ryo mu Ibaruwa yandikiwe Abahebureyi 10,1-10
Amategeko ya kera ntiyarangaga bihagije amahame y’ukuri, ahubwo yari amarenga y’ibyiza bizaza. Ntiyashoboraga na gato kugeza ku butungane abaturaga ubudahwema ibyo bitambo bidahinduka, basubiragamo buri mwaka. Iyo bitaba ibyo, baba bararetse kubitura, kuko iyo baza gusukurwa burundu, ntibari gukomeza kwigiramo inkeke y’icyaha. Nyamara ahubwo ibyo bitambo byari bigamije buri mwaka kwibutsa imbaga ibyaha byayo. Koko rero nta kuntu amaraso y’ibimasa n’aya za ruhaya ashobora kuvanaho ibyaha. Ni cyo cyatumye igihe Kristu aje ku isi, yavuze ati«Ntiwanyuzwe n’ibitambo n’amaturo, ahubwo wampangiye umubiri. Ntiwashimishijwe n’ibitambo bitwikwa bihongerera ibyaha; nuko ndavuga nti ‘Dore ndaje, kuko ari jye uvugwa mu muzingo w’igitabo, ngo nkore ugushaka kwawe, Dawe’.» Umva ko abanje kuvuga ati«Ntiwanyuzwe cyangwa ngo ushimishwe n’amaturo n’ibitambo bitwikwa», bihongerera ibyaha», nyamara biturwa uko biteganywa n’Amategeko! Hanyuma akongeraho ati «Dore ndaje ngo nkore ugushaka kwawe.»Ni uko yakuyeho uburyo bwa mbere bwo gutura, ashinga ubwa kabiri. Ni ku bw’uko gushaka kandi twatagatifujwe n’ituro ry’umubiri wa Kristu ryabaye rimwe rizima.


text:
Nyagatare: Abashinganisha ibihingwa bifuza ko bajya bishyurwa hakiri kare
Bamwe mu bahinzi bashinganisha ibihingwa byabo muri sosiyete z’ubwishingizi muri gahunda ya Tekana Muhinzi-Mworozi urishingiwe, barifuza ko mu gihe bahuye n’ibiza sosiyete z’ubwishingizi zajya zibishyura hakiri kare, kugira ngo bategure uko bazongera guhinga.
Ubusanzwe itegeko ngenderwaho ni uko mu gihe habaye ibiza umuhinzi ntabone umusaruro, ni uko sosiyete y’ubwishingizi yagiranye nayo amasezerano iba igomba kumwishyura mu gihe kitarenze iminsi 30.
Nyamara bamwe mu bahinzi bavuga ko iki gihe kitubahirizwa ari nabyo bikomeje guca intege bamwe ntibitabire gushinganisha ibihingwa byabo.
Umuyobozi wa Koperative COAMIN y’abahinzi b’ibigori mu Murenge wa Rukomo, Dative Uzamukunda, avuga ko iki kibazo cyigeze kubabaho, bituma bamwe mu banyamuryango banga kongera gushinganisha ibihingwa byabo.
Ati “Twigeze guhura n’ikibazo cy’izuba, abagoronome ba sosiyete twafashemo ubwishingizi baraza barabara ariko kugira ngo twishyurwe byatwaye igihe, abamuryango bamwe ntibabyishimira kuko hari abaraye ihinga kubera kutishyurirwa igihe.”
Agira ati “Twifuza ko bajya bubahiriza amasezerano tuba twaragiranye bakishyurira igihe kugira ngo wa muhinzi abone icyo arya, ndetse abone n’uko ategura igihembwe cy’ihinga gitaha.”
Uzamukunda kandi avuga ko mu gihe habayeho gutinda kwishyurwa hajya hagenderwa ku biciro bigezweho, kuko hari igihe ibiciro by’imbuto cyangwa iby’abahinzi biba byariyongereye.
Ati “Ibiciro by’inyongeramusaruro bigenda bihindagurika kimwe n’iby’abahinzi, urumva iyo uhuye n’ibiza mu gihembwe cya mbere cy’ihinga bakakwishyura ugeze mu gihembwe cya kabiri, ibiciro ku mbuto, ifumbire n’abahinzi biba byariyongereye kandi bajya ku kwishyura bakabarira ku biciro byahozeho mbere, ufite ubushobozi bucye akaba yarara ihinga.”
Umukozi wa sosiyete y’ubwishingizi ya Banki ya Kigali ushinzwe ubwishingizi bw’ibihingwa n’ubworozi,Eric Ntaganira, avuga ko kenshi gutinda kwishyura biterwa n’ibyangombwa bisabwa biba bituzuye.
Avuga ko by’umwihariko sosiyete yabo batajya bategereza igihe giteganywa cy’iminsi 30, ahubwo kuri bo ngo iyo ibisabwa byose byuzuye umuhinzi cyangwa umworozi wahuye n’ibiza yishyurwa mu gihe cy’iminsi itanu.
Ati “Mu by’ukuri jye sinemera ko dutinda nkana ahubwo buriya umuntu hari ubwo atanga ibyangombwa bituzuye we akaba azi ngo biruzuye nyamara yenda hari ibiburamo. Twe iyo ibisabwa byose byuzuye ntidutegereza iminsi iteganywa n’itegeko, ahubwo twishyura mu minsi itanu gusa kugira ngo uwahuye n’ibiza abisohokemo neza.”
Ubuyobozi bw’Akarere ka Nyagatare buvuga ko iki kibazo bugiye kugikurikirana kugira ngo gikemuke vuba, aha ngo bazahuza impande zisinyana amasezerano bakareba ahari imbogamizi zigakemurwa.
Mu Karere ka Nyagatare habarirwa sosiyete z’ubwishingizi eshanu zifatanya n’abahinzi n’aborozi muri gahunda yo gushinganisha ibihingwa n’amatungo.
MENYA UMWANDITSI
Umunyamakuru wa Kigali Today/KT Radio
@ SEBASAZAGEmman1


text:
Imiryango igera kuri 30 y’abo amateka avuga ko basigaye inyuma batuye mu Kagari ka Cyabusheshe mu Murenge wa Gitoki mu Karere ka Gatsibo iratabaza, kuko inzu ziri hafi kubagwaho, kuko batuye mu manegeka, dore ko zimwe muri zo zanatangiye gusenyuka.
Ubuyobozi bw’Akarere ka Gatsibo bwo burizeza iyo miryango, kimwe n’indi ibarirwa muri 270 itishoboye ituye mu manegeka ko bufite gahunda yo kubakura mu manegeka, ariko bikazakorwa bitewe n’ubushobozi bw’akarere.
Ukigera mu Kagari ka Cyabusheshe mu Murenge wa Gitoki, uturutse mu Kagari ka Nyamirama bihana imbibe, usanganirwa n’intoki zitagira uko zisa. ukomeje usa n’uwinjira mu ibanga ry’umusozi ahatuye imiryango ibarirwa muri 30 y’abo amateka agaragaza ko basigaye inyuma, bagusanganiza amaganya baterwa no kuba batuye mu manegeka, inzu zikaba ziri hafi kubagwaho,
Rucibigango Bosco, umwe muri bo, uba mu nzu irangaye igipande kimwe, kuko yasenywe n’umuvu uturuka hejuru ku musozi, kimwe na Mukakuriza Frolide w’ imyaka 84 baratabaza, kuko bariho batariho.
Ngo “inzu tubamo usibye no kuba ziri mu manegeka ziranashaje, zenda kutugwa hejuru kubera ko zishaje cyane, turavirwa, hari bimwe mu bice byazo byahirimye, ubu se twavuga ko dufite ubuzima bwiza dutuye aha hantu, Leta nidufashe natwe nkuko bafasha abandi badukure muri iyi mibereho”.
Izo nzu n’ubwo atari nyakatsi kuko zishakajwe amabati, ntaho bitaniye kuko na yo amaze gusaza kandi zikaba zubakishijwe ibiti bishinze n’ibyondo. Munyabugingo Jean Paul, umuyobozi w’isibo iyo miryango ibarizwamo, avuga ko bamwe muri bo bahawe amabati, bakiyubakira hakaba n’abatarigeze bayabona bakirwanaho.
Umuyobozi w’Akarere ka Gatsibo, Gasana Richard, yizeza iyo miryango ko hari gahunda yo kuyituza ahatari mu manegeka, kimwe n’indi miryango ibarirwa muri 270, na yo ituye mu manegeka gusa, nabyo bizaturuka kubushobozi akarere kazaba gafite, ikindi ni uko atavuga igihe nyacyo bizaba byakozwe.
Mu Karere ka Gatsibo habarurwa imiryango igera muri 270, kugeza ubu igomba gukurwa mu manegeka, harimo n’iyo mu Murenge wa Gitoki, gusa ntibiremezwa ko iyo miryango 30 ya Cyabusheshe bigaragara ko inzu ituyemo zatangiye kugenda ziyisenyukiraho, ahanini kubera amazi aturuka mu misozi akazimanukiraho nayo izimurwa nk’uko babyifuza.
Eric Habimana


text:
IMBARAGA Z’IBYIRINGIRO
IBICE BYO GUSOMA: Zaburi ya 20; Yeremiya 17: 5-8; Abaheburayo 6:11-20
Ndabasuhuje bene Data bakundwa. Imana ishimwe kubw’aya mahirwe yongeye kuduha yo gukoresha ikoranabuhanga kugira ngo tuganire ku ijambo ryayo. Mu butumwa bw’uyu munsi turaganira ku mbaraga z’ibyiringiro. Turibanda ku murongo wa 8 wa Zaburi ya 20 ugira uti: “Bamwe biringira amagare, abandi biringira amafarashi, ariko twebweho tuzavuga izina ry’Uwiteka Imana yacu.”
Petero yandikiye abizera bo muri Aziya arababwira ati: “mube mwiteguye iteka gusubiza umuntu wese ubabajije impamvu z’ibyiringiro mufite”. (1Pet 3:15) Yashakaga kwibutsa ko dukwiye kumenya ibyo twiringira n’impamvu tubyiringira. Ibyiringirwa ni byinshi! Burya buri wese aho ava akagera akenera izindi mbaraga ziri hejuru y’ubushobozi bwe yiringira ko zamurengera mu gihe bibaye ngombwa. Abatiringira Imana biringira ibigirwamana, abakomeye, imiryango, ubwenge, ubutunzi, abapfumu; etc. Nubwo ibyiringirwa ari byinshi, Uwiteka wenyine niwe byiringiro bidakoza isoni. Dawidi yahoraga ku rugamba arwana n’abanzi bagendera ku magare akururwa n’amafarashi. Mu gihe cye, kugira amagare n’amafarashi by’intambara byagaragazaga igisirikare gikomeye; mbese muri iki gihe umuntu yabigereranya no gutunga intwaro za kirimbuzi. Birumvikana ko umwami wabaga afite amagare n’amafarashi byinshi yabaga akomeye kandi atinyitse. Uwabaga afite izo ntwaro yabaga yiringiye ko aramutse atewe yaziyambaza, bityo agahashya umwanzi. Muri make, utunze amagare n’amafarashi by’intambara yabaga afite ibyiringiro by’umutekano urambye.
Nyamara n’ubwo amagare n’amafarashi byafatwaga nk’intwaro z’igitangaza, Dawidi atubwira ko hari intambara nyinshi ubwoko bw’Imana bwatsinze, atari ukubera amagare n’amafarashi menshi; ahubwo ari ukubera kwiringira Uwiteka. Dawidi abishimangira agira ati: “Barunamye baragwa, ariko twebweho turahagurutse turema” (Zab 20:9) Amagare n’amafarashi byagaragaye nk’intwaro ziciriritse ugereranyije no kwiringira Uwiteka. Amagare n’amafarashi agira aho atarenga. Ayo Farawo n’Abanyegiputa biringiye ntiyarenze inyanjya itukura. Amagare magana atandatu yatoranijwe, n’andi magare y’intambara y’Abanyegiputa yose, n’abatware bategeka abayirwaniramo bose yarengewe n’amazi kandi ingabo za Farawo zose zari zigiye mu nyanja zikurikiye Abisirayeli, ntiharokoka n’umwe muri bo. (Kuva 14:7, 28) Koko rero burya “Nta mwami ukizwa n’uko ingabo ze ari nyinshi, Intwari ntikizwa n’imbaraga zayo nyinshi. Ifarashi nta mumaro igira wo gukiza, ntizakirisha umuntu imbaraga zayo nyinshi.” (Zab 33:16-17)
Umubwiriza ati : « Byose ni ubusa »! (Umub 12:8) Mubyo umuntu yiringira nta na kimwe gishobora kumukiza urupfu. Amafaranga ashobora gukora ibintu byinshi ariko si byose. Hari abantu benshi bari bayafite ariko bishwe na kanseri, umutima cg ubundi burwayi, bayasigira abatazabashima. Kumenyana n’abakomeye ntako bisa kuko bigufasha kubona « serivisi » nyinshi kandi vuba-ariko ikibabaje mu rupfu uzagenda uri wenyine ; ntawe uzaguha « serivisi » yo kukuraza mu mva byibura n’ijoro rimwe. Ushobora kuvuga uti: “njye mvukana na runaka ukomeye”; ukajya ubaza abantu uti “runaka muramuzi sha? Abantu bagakangarana ! Ariko ibyo nabyo hari aho bitakubera ubwihisho ; ntibikurengere ku munsi w’ibyago. Abantu barahinduka; ibihe biha ibindi, kandi ibintu byitera amababa. Ubwenge bwa muntu nabwo bufite aho bugarukira-iyo bitaba ibyo abana b’abantu baba barabonye umuti wa SIDA, Covid, n’izindi ndwara z’ibyorezo. Umunyabwenge ni uwita ku iherezo rye, kandi uhirwa ni uwiringira Uwiteka. Uwo ngo : « azahwana n’igiti cyatewe hafi y’amazi gishorera imizi mu mugezi. Ntikizatinya amapfa nacana, ahubwo ikibabi cyacyo kizahorana itoto, ntikizita ku mwaka wacanyemo amapfa kandi ntikizareka kwera imbuto zacyo. » (Yer 17 :7-8) Avuga ku gukomera kw’abiringiye Uwiteka, Umwanditsi wa Zaburi ya 125:1 yaravuze ati “Abiringiye Uwiteka bameze nk’umusozi wa Siyoni, Utabasha kunyeganyezwa, ahubwo uhora uhamye iteka ryose”. (Zab 15:1) Koko rero, Uwiteka we ntanjya uhinduka, ntanjya ananirwa; niwe ushoboye byose. Uwo ni we dukwiriye kwiringira ibihe byose; nta wundi wo kwiringirwa atari we; niwe «Nyir’ibyiringiro» (Abar 15, 13).
Kwiringira Uwiteka bifite umumaro mwinshi. Bituma tutanyeganyezwa n’urucantege cg gutinda kw’ibisubizo. Umuntu ubuze ibyiringiro agwa isari, akava mu byo yizeye, akareka imirimo ye, akava ku rugamba, akanga ubuzima, byose akabifasha hasi. Niyo mpamvu dukwiye kurinda ibyiringiro byacu: « Ariko rero turifuza cyane ko umuntu wese wo muri mwe yerekana uwo mwete wo kurinda ibyiringiro byuzuye kugeza ku mperuka. » (Abah 6:11) Bitewe n’ubuzima urimo ushobora gutakaza ibyiringiro, ugatekereza ko nta kiza ugiteze imbere. Ariko subiza amaso inyuma wibuke ko no mu gihe cyashize hari ibyo Imana yakoze kandi byari bikomeye kurusha ibya none. Dawidi ajya kurwana na Goliyati yabanje kwibuka Imana yamukijije intare n’idubu, abona ko na Goliyati ari bupfe nka kimwe muri ibyo, kandi koko yaramutsinze. Ese wibagijwe n’iki ibyo Imana yagukoreye? Ntiwemere ko umwanzi asibanganya ibimenyetso byose by’ibyiza Uwiteka yakugiriye, ngo usigare ubona umwijima gusa mu buzima bwawe. Menya ko gutakaza ibyiringiro ari ukubura ikintu gikomeye mu buzima. Umuntu udafite ibyiringiro ashobora no gupfa. Iyo umuntu arwaye akiheba akumva ko indwara afite igomba kumwica, burya nubwo muganga yamuha imiti hari igihe itagira icyo imumarira. Nyamara umuntu ashobora kuba afite indwara ikomeye, ariko akayimarana igihe kirekire cg akayikira kubera ibyiringiro.
None se nshuti yanjye, wiringiye iki; ni iki wishingikirijeho? Amagare n’amafarashi? Abana b’abantu? Akagufwa cg agahu wahawe n’umupfumu? Birashoboka ko mu ntambara uri kurwana wumva ukeneye izindi mbaraga zakurengera. Ushobora gushaka abo kukurinda, cg ukaba wacirira n’imbwa ikajya irinda igipangu cyawe. Ibyo simbikubujije, ariko wibuke iri jambo ngo: “Uwiteka iyo atari we urinda umudugudu, Umurinzi abera maso ubusa.” (Zab 127:1) Ushobora kwigwirizaho uburinzi n’ubutabazi budasanzwe; ariko niba mu bakurinda hatarimo Uwiteka, byose ni ubusa busa! Uwiteka wenyine niwe Wabasha kukurengera.Ni ukuri ndakugira inama ngo ukure amaso ku byiringirwa byo muri iyi si bikoza isoni; wiringire Uwiteka kuko ariwe wenyine wo kwiringirwa. Guhungira k’Uwiteka kugira umumaro mwinshi kuruta kwiringira abakomeye. (Zab 118:9) Nubwo bikomeye, wijya mu bapfumu; komeza wiringire Imana izagutabara. Sigaho kwiringira abakomeye, abapfumu, ubuhanga bwo kwiba cg kubeshya; reka have sigaho! Ibyo byose ni amagare n’amafarashi; nta mbaraga bifite zo kukurengera.
Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. SEHORANA Joseph
WatsApp: 0788730061
Website: http://www.sehorana.com/
E-mail: sehojo2007@yahoo.fr
Last edited: 12/06/2021
Add a comment


text:
Katana
Katana (刀 cyangwa か た な?) Ni saber (icyuma kigoramye gifite impande imwe) ya cm zirenga 60. Mu kwaguka, ijambo katana rikoreshwa kenshi mugushaka inkota zose zabayapani (tachi, uchigatana, nibindi).
Ikimenyetso cyubwoko bwa samurai, katana nintwaro yubunini (murimwe umuntu akoresha inkombe) hamwe no gusunika (murimwe umuntu akoresha ingingo). Yambarwa kunyerera mu rukenyerero, inkombe yerekeza hejuru ku rukenyerero rw'ibumoso (hepfo nanone niba uwambaye ari umukinnyi). Igice cya wakizashi-katana cyitwa daishō.
Mubihe bimwe bituje byamateka yu Buyapani, katana yari intwaro yimihango kuruta intwaro nyayo. Umusaruro wacyo urenze uwitwa tachi mugihe cya Muromachi (nyuma ya 1392).
Ibisobanuro[eindura | hindura inkomoko]
Katana ni nihonto yagoramye (inkota y'Abayapani) inyerera muri obi (umukandara) yegereye hejuru, bitandukanye na tachi, inkota y'abanyamafarasi.
Katana ifite ubunini burenze shaku ebyiri (inshuro ebyiri 30.2 cm) cyangwa cm 60 ariko ubu burebure bushobora gutandukana ukurikije ibihe nubuhanga bwintambara. Ubusanzwe ikoreshwa n'amaboko abiri, ariko tekinike zimwe na zimwe, nka tekinike ya Miyamoto Musashi, cyangwa tekiniki zijyanye no gukoresha igisebe, zirimo gukoresha ukuboko kumwe. Ifata (tsuka), bitewe nikirere cya politiki, yari itandukanye hagati yubugari bwamaboko abiri cyangwa atatu. Tsuka itangirana numuzamu (tsuba) urinda ikiganza, ikarangirana nimpera ikoreshwa mugukubita (tsuka-gashira cyangwa kashira). Uburemere bwa katana busanzwe buva kuri garama 800 kugeza kuri garama 1,300.
Gukora[eindura | hindura inkomoko]
Byarangiye muri beveri, icyuma cya katana gisanzwe gihimbano kiva mubyuma bibisi byitwa tamahagane, bihinduka ibyuma byinshi. Birakomeye ku ibahasha, kandi byoroshye guhinduka kumutima, buriwese yandujwe inshuro nyinshi, hanyuma akazunguruka cyane muri forge. Hanyuma, mu gupfukirana uruvange rwibumba rwiziritse inyuma n’impande, icyuma gikorerwa "kuzimya gutoranya", bizaha intwaro imiterere ihuriweho n’ubukomere bw’imipaka ndetse no kurwanya ingaruka kuri bose. . Inzira igoye yo gukora katana iterwa nubwiza buke bwamabuye aboneka mubuyapani mbere yiki gihe.
Intambwe ikurikiraho ni ugusya, bikozwe na togishi ukarisha icyuma kigaragaza imiterere ya kristaline ukoresheje amabuye y'ibirunga agabanya ingano.
Mu buhanzi bw'intambara[eindura | hindura inkomoko]
Amahugurwa ya katana, ubwoko butanu bwamahugurwa saber akoreshwa:
iaitō (大 合 刀), icyuma kidakaze (umusemburo wa aluminium na zinc) kopi ya katana; uku gutandukana kwinkota yabayapani nigikoresho cyatoranijwe cyo gutoza iaidō (↑ 合 道);
bokken (木 剣), inkota ikomeye mu giti; ni intwaro ubwayo (samurai uzwi cyane Miyamoto Musashi yatsindiye duel izwi cyane na Sasaki Kojirō hamwe na bokken yakozwe mu gutema inkono mu bwato bwamujyanye aho duel). Ikoreshwa nabimenyereza iaidō kurwana, hamwe na aikido na kendo bakora imyitozo muri kata;
suburitō, inkota ikomeye kandi iremereye yimbaho igenewe imyitozo mugukata vacuum (suburi) mukubaka imitsi;
shinai (竹刀), ikozwe n'imigano y'imigano ifashwe mu kibanza cy'uruhu; iyi saber ituma bishoboka gutwara imyigaragambyo nyayo nta kaga, hakoreshejwe uburyo bwo kurinda umubiri, kandi ikoreshwa nabakora kendo (剣 道);
shinken, ni ukuri kandi gukomeye katana; ikoreshwa cyane mugukata, nko muri batto do na tame shigiri, kurwanya intego zikoze muri matati ya tatami cyangwa matelo yazunguye. Abayobozi bakuru (dan 5 cyangwa hejuru) muri kenjutsu na iaidō ubakoreshe gukora ibizamini cyangwa gukora kata runaka.
Hano hari na katana mubikoresho bigezweho, byoroshye kandi byoroshye, byemerera gutwara ibitero byinshi kandi bitagira ingaruka, bikoreshwa muri chanbara.
Katana yahise irusha intwaro intwaro z’i Burayi nk’uwasambanyije ku gahato, ubuziranenge bwazo kandi butagereranywa igihe bwatangizwaga mu Buyapani.
amahuza yo hanze[eindura | hindura inkomoko]
- (it) Katana Giapponese, marchio italiano, Inc. Hindura kuri Wikidata
- (en + ja) "Inkota y'Abayapani" [archive], kuri www.aoijapan.com (yageze ku ya 6 Ugushyingo 2020).


text:
Ubunini bwa Diameter Carbone Fibre
Imiyoboro minini ya diametre ya karubone fibre igizwe na fibre fibre ikubye kabiri. Caribone fibre nini nini izana imyenda imbere ndetse no hanze kugirango byoroshye guhuza no gushushanya.
iyi mbaraga ndende yoroheje ya karubone fibre tubing ihimbwe na fibre fibre idafite icyerekezo yazengurutse mandel. Ibice biterekanijwe bigamije gutanga imbaraga zunamye cyane hamwe nimbaraga za axial, kimwe nimbaraga zo hejuru (kurwanya guhonyora bivuye kumutwaro kuruhande). Iki gicuruzwa cyubukungu nicyiza cyo kubaka amakadiri yoroheje nuburyo bwubaka, imiyoboro yigituba, inkingi, inkingi zifasha, indege zitagira abapilote nibindi bikoresho aho uburemere buke no gukomera ari ngombwa. Iyi diameter nini ya tubing yagenewe porogaramu nini, nka telesikope imishinga cyangwa ingoma ziremereye.
Niba utabonye icyo ukeneye, twandikire kugirango tuganire kubijyanye no gukora imiyoboro yihariye
Reba na telesikopi yacu ya sisitemu hamwe na Tubes y'amabara.
Carbon fibre tube irashobora gukoreshwa muburyo butandukanye
Nka karubone fibre ifite imbaraga nimbaraga , uburyo bwabo bwo guhinduranya imbaraga - bitanga umuyoboro urushijeho gukomera, cyane cyane kumenagura no kugoreka imbaraga kuburyo byakoreshwaga mugice kinini nka : poole cues amahema pole clip clip archery stabilizer nibindi
Ububiko bwa karubone
Urashobora gutanga twill plaque UD karubone fibre hamwe na karubone y'amabara
Kandi kubuso dushobora gutanga glossy / matte / igice cya matte
Ubuso bwacu burakomeye nkuko dukoresha irangi ryo murwego rwo hejuru kugirango tuyitwikire , nta kuzimangana cyangwa gushushanya byoroshye.twizere ntituzagutererana
Carbon fibre tube ibizunguruka
Uhereye hejuru ya karubone fibre isa isa, ariko ibyerekezo bitandukanye bya karubone icyerekezo bizareka imbaraga za karubone zitandukanye,
niba ikoreshwa mugushushanya
0-90 ° gusa tekinoroji yo kuzunguruka irahagije iyi tube ntishobora gufata uburemere buremereye
Niba ikoreshwa mu nganda cyangwa imodoka cyangwa izindi dosiye, ikeneye imbaraga nziza cyane
0 - 90 +45 -45 ° ibice bivanze birashobora gutanga imbaraga nziza kumikoreshereze yawe
Niba rero ushobora kutubwira imikoreshereze yawe injeniyeri wawe arashobora kuguha inama nziza ya karubone.
Nka karuboni fibre yamashanyarazi dufite imashini yumwuga yo gukora kandi dushimangira ubuziranenge nubugingo bwikigo kuburyo dufite igenzura rikomeye kandi buri tube tuzareba diameter nubuso bwa karubone kandi bigomba kuba mubyihanganirana.
Kubaka umubano muremure Kwiyemeza kubakiriya bacu gutsinda bisobanura gukomeza gushingira kumafaranga akomeye no guha abakiriya bacu ibisubizo bihuye nibyifuzo byabo none no mugihe kizaza.pls itwizere ntituzagutererana.


text:
Hebei Conqi Vehicle Fittings Co., Ltd yashinzwe mu 2007 kandi ni uruganda rukora umwuga wo gukora reberi.
Uruganda rwacu rufite ubuso bwa hegitari 5 naho ahakorerwa amahugurwa ni metero kare 45.000.Dufite uburyo bwuzuye bwo kuvanga reberi, uburyo bwo gukuramo ibiryo bikonje, inzira ya microwave volcanisation hamwe nuburyo bwihuse bwo gutondeka hamwe nindi mirongo itanga umusaruro.
Dukora cyane cyane amahinguriro yinganda, nk'amazi yo mu kirere, amazi yo mu mazi, amavuta ya peteroli, imashini yo gusudira, imiyoboro ya hydraulic n'ibigize.
Binyuze mu myaka irenga icumi yimbaraga zihoraho, isosiyete yongereye ishoramari tekinike kandi izana abakozi ba tekinike.
Twisunze amahame y "gukomeza gutera imbere, kuba indashyikirwa, ubuziranenge buhebuje, no guhaza abakiriya", twifata cyane ikoranabuhanga mpuzamahanga rigezweho ......


text:
Amasomo :
Ac 3, 13-15. 17-19;
Ps 4 ; 1Jn 2, 1-5a;
Lc 24, 35-48.
Tugeze ku cyumweru cya gatatu cya pasika. Dukomeje kuzirikana ku byishimo bya pasika, aho Yezu akomeje kubonekera abigishwa be kugirango abakomeze mu kwemera, maze nabo babone kujya kwamamaza iyo nkuru nziza y’izuka rye. Amasomo matagatifu ya kino cyumweru araturarikira kuzirikana ku ngingo yo GUHINDUKA.
Mutagatifu Petero ubwo yabwiraga rubanda yagize ati “Imana ya Abrahamu, ya Izaki na Yakobo, Imana y’Abakurambere bacu yakujije umugaragu wayo Yezu mwebwe mwatanze, mukamwihakana imbere ya Pilato kandi we yari yiyemeje kumurekura.(…) Nimwisubireho rero kandi mugarukire Imana, kugirango ibyaha byanyu bihanagurwe”. No mu ivanjili, Yezu yagize ati: “Handitswe ko Kristu agomba kubabara, maze ku munsi wa gatatu akazuka mu bapfuye, kandi ko uhereye I Yeruzalemu abantu bo mumahanga yose bagomba kwigishwa mu izina rye, ibyerekeye ukwisubiraho n’ibabarirwa ry’ibyaha”.
Iyo rubanda yabwirwaga ni Abayahudi. Murabyibuka neza ibyo bakoze ku wa gatanu mutagatifu. Hari igihe tubifata nk’ibyatambutse, cyangwa se ibyabaye kera, maze bigatuma tugwa mu gishuko cyo kumvako bitatureba, tukumvako nta ruhare namba twabigizemo. Tukumvako turi abere. Nyamara turitonde
. Ese iyo tukiza kuba bariya bayahudi, twari gukora ibirenze ibyabo? Ese jyewe, wowe, aho nta gihe naba njya ngira inzika, amahane, amakimbirane, ubuhemu, ubugambanyi, kurenganya abandi, n’ibindi byose bijyane n’urukundo ruke?
Nyamara ibyo twakora byose, inabi ntiteze kuzigera itsinda ineza. Yezu yabigaragaje azuka, yabigaragaje atsinda urupfu. Kandi naho azukiye, ntabwo yaje kwigamba ku bishi be. Ahubwo yabonekeye abigishwa be kugirango abakomeze mu kwemera maze nabo bajye gufasha abandi guhinduka. Mu ivanjili twumvise, batweretse ukuntu yabonekeye abigishwa be maze bagakangarana, kandi no kuri twe niko byari kugenda
. Nta w’undi muntu n’umwe bari barumvise wapfuye maze akazuka cyangwa akagaruka. Natwe uyu munsi muzi ukuntu dutinya umuntu wapfuye. N’iyo yaba yari umuvandimwe wawe cyangwa inshuti yawe, hari uwo bigora gukora k’umurambo. N’abigishwa bagize ubwoba ariko nyuma baje kumarwa n’ibyishimo. Yongeye kubereka ibiganza bye n’ibirenge bye kugirango arebeko bakwemera, ndetse anasangira nabo.
Bakiristu bavandimwe, natwe hano duteraniye, ubu Yezu aturimo rwagati. Nanjye muri kano kanya, Yezu ashakako mumenya ku buryo bwuzuye. Ntashakako nguma kumwibeshyaho no gukomeza gushidikanya. Ntashakako nguma muri bwa bujiji mutagatifu Petero yatubwiye, bumwe bwatumye rubanda n’abatware bamutanga.
Yezu ntabwo yaberetse ibiganza bye n’ibirenge bye gusa, yanabasobanuriye ibyanditswe bitagatifu. Yabasobanuriye ijambo ry’Imana. Ngo ni uko “Aherako ahugura ubwenge bwabo ngo bajye bumva ibyanditswe. Maze arababwira ati ‘Handitswe ko Kristu agomba kubabara, maze ku munsi wa gatatu akazuka mu bapfuye, kandi ko uhereye I Yeruzalemu abantu bo mu mahanga yose bagomba kwigishwa mu izina rye ibyerekeye ukwisubiraho n’ibabarirwa ry’ibyaha. Ati kandi ibyo nimwe bagabo bashinzwe kubihamya”.
Niba mwakurikiye neza, na Yezu ashoje yongeye gushimangira ya ngingo yo GUHINDUKA
. Kuba ayigarutseho ni uko ari ngombwa cyane, kandi nta muntu n’umwe wavugango ni intungane ku buryo nta kintu na kimwe akeneye guhindukaho
Care Physician buy cialis usa phosphodiesterase type V (PDE V) inhibitors or nitric oxide.
. Kuzukana na Yezu dusabwa, ni uguhinduka, ni ukwisubirahoni, ni ukwihana, ni ukuba abantu bashya.
Nk’uko mutagatifu Petero yabivuze, ikidutera gucumura akenshi ni UBUJIJI, butari ubu busanzwe, ahubwo ubujiji bw’Ijambo ry’Imana. N’iyo mpamvu na Yezu yafashe umwanya munini arisobanurira abigiswa be. Na mutagatifu Yohani intumwa, wamaze gusobanurirwa na Yezu Ijambo ry’Imana yagize ati “Naho ukurikiza ijambo rye, muri we urukundo rw’Imana ruba rwuzuye koko”. Umuntu ufite urukundo rero, nta kibi kibaho gishobora kumuturukaho, ntashobora guhemukira mugenzi we.
Bakiristu bavandimwe, ikibazo cya nyuma umuntu yakwibaza muri kano kanya ni iki ngiki : Mu buzima bwanjye bwa buri munsi, Ijambo ry’Imana rifite uwuhe mwanya? Ese numva hari icyo rimbwiye? Ese iwanjye ntunze Bibiliya? Ese niba nyitunze, aho nibuka n’aho iba? Ese mu cyumweru nyirambura kangahe?
Bakiristu bavandimwe, Ijambo ry’Imana ni urumuri. Burya buri gitondo nakagombye kujya ngira Ijambo ry’Imana riza kunyobora umunsi wose, aho kuyoborwa n’ibitekerezo byanjye gusa bya kimuntu. Aho kuyoborwa n’ubwenge bwanjye gusa. Aho kuyoborwa n’imbaraga zanjye gusa. Ibyo nibyo bizadufasha mu gukomera muri rwa rukundo Yohani intumwa yatubwiye, ni byo bizaturinda kugwa mu cyaha. Muri buri gitambo cy’Ukaristiya, Yezu atwihaho ifunguro ku meza y’Ijambo ry’Imana, ariryo tumaze kuzirikana, no Kumeza y’Ukaristiya. Nituza kumuhabwa, tuze kumusaba aduhe ingabire yo guhinduka, tuze kumusaba aduhe kuba bashya, tuze kumusaba aduhe kuzukana nawe. Tuze kumusaba aduhe gukomera ku Ijambo rye. Tubisabe kandi tubisabirane.
Padiri Fidèle NSHIMIYIMANA
Paruwasi Nkanka


text:
Rubavu: Pasiteri wihebeye kurwanya igwingira yoroje imiryango itishoboye
Pasiteri Uwihoreye Pascal wihebeye kurwanya igwingira mu bana bato abinyujije mu itorero abereye umuyobozi yoroje ingurube imiryango itishoboye kugira ngo ibashe kujya ibona ifumbire yo gufumbiza uturima tw’igikoni, muguhanagana n’igwingira rikirangwa mu karere ka Rubavu.
Abagore borojwe ingurube na Pasiteri bavuga ko zigiye kubafasha kwivana mu bukene ndetse zikanabasha kubaha ifumbire yo gufumbira akarima k’igikoni imboga ntizikabure ku ifunguro rya buri munsi kugira ngo abana babo batazasubira mu murongo w’igwingira.
Mujawamariya Emmerance ati “Bakimara kubona ko turwaje imirire mibi, binyuze mu itorero batubumbiye hamwe nk’itsinda batwigisha gukora akarima k’igikoni, kugira isuku ku mafunguro dutegurira abana, twigishijwe uko twakwiteza imbere duhereye kuri bike none kuri ubu tukaba tubasha kwiyishyurira mutuelle.”
Uwayezu Jeaninne ati “Ubushobozi buke bwatumye abana bajya mu mirire mibi, simbone n’uko mbitaho kuko nabyukaga njya kubacira inshuro, nyuma baduhaye amahugura, baduhuriza hamwe none baduhaye ingurube iraza kudufasha gukomeza kwiteza imbere no kubaho neza, umwana abone imirire myiza no kwishyurirwa mutuelle.”
Uwihoreye Pascal ati “Nyuma yo gusura Ikigo nderabuzima cya Kigufi dusangayo abana benshi barwaye bwaki, bisaba ko tubitaho kugeza bavuye mu bitaro, twahise tubabumbira mu matsinda tubaha amafaranga make yo kwiteza imbere kandi byatweretse ko barimo gutera imbere, niyo mpamvu yatumye dutekereza ku kuba twabaha itungo nk’igikorwa kirambye kizafasha abana babo ntibabashe gusubira mu mirire mibi, rukaba uruhare rwacu mu gufasha Leta guhangana n’igwingira.”
Uwihoreye asaba aba Pasiteri bagenzi be kuzirikana ko ijambo ry’Imana rivuga ko “Roho nzima ikwiriye gutura mu mubiri muzima” bakwiriye kwita ku miryango ibabaye iri mu matorero bakanarenga amatorero kuko hari imiryango myinshi ibabaye itagira aho isengera, bakabikorana umutima w’urukundo nk’uko Kirisitu abibategeka.
Igikorwa cyo koroza aba bagore bari bafite abana bagwingiye cyahuriranye no kwimura abana biga mu irerero ryashinzwe na Pasiteri Uwihoreye, aho bamwe basoje imyaka 3 bagiye gukomereza amasomo yabo mu mashuri, ni mugihe iri rerero ryigagamo abana 148, naho abagore batishoboye bagize amatsinda afashwa na Pasiteri Uwihoreye ni 40 bibumbiye mu matsinda abiri.
Habitegeko francois, Guverineri w’intara y’iburengerazuba ubwo yari yitabiriye ubukangurambaga bwo kurwanya imirire mibi n’igwingira mu bana, bwatangirijwe mu murenge wa Rubavu ho mu karere ka Rubavu yavuze ko igwingira ari ikibazo cy’urusobe kuko impuguke zivuga ko Atari ikibazo gituruka ku mirire n’uburyo iteguyemo, kuko udukoko tuzanwa n’umwanda tugatera abana inzoka bikagwingiza abana ku kigero cyo hejuru.
Habitegeko akomeza avuga ko hari ibintu byinshi abantu bakwiriye kurebaho nko gusuzuma neza nimba abana barya indyo iteguranywe isuku, kugira ngo hakumirwe inzoka zitera abana kugwingira.
Habitegeko asanga buri mudugudu nuramuka ufite amarerero 3 bizazana impinduka mu guhangana n’igwingira ry’abana.
Prof. Ngabitsinze jean Chrysostome, Umunyamabanga wa Leta muri Minisiteri y’Ubuhinzi n’Ubworozi ubwo yari mu ruzinduko rw’akazi mu karere ka Rubavu yagaragaje ko ababajwe cyane n’imibare y’abana bagwingiye muri aka Karere kandi ari kamwe mu turere tubonekamo umusaruro mwinshi w’ibikomoka ku buhinzi.
N’uruzinduko yagiriye muri aka karere kuri uyu wa kabiri, tariki 12 Nyakanga 2022 ubwo yitabiraga umuhango wo gutangiza ku mugaragaro ubukangurambaga bwo kurwanya igwingira, bwatangirijwe mu murenge wa Rubavu.
Mu ijambo yagejeje ku bitabiriye uyu muhango yagaragaje ko akarere ka Rubavu kaza mu twa mbere tweza cyane bikaba biteye agahinda ku ba karangwamo igwingira rikabije riri hejuru y’ikigero cya 40%.
Imibare y’ikigo cy’igihugu cy’ibarurishamibare ya 2015 igaragaza ko akarere ka rubavu kari gafite 46,3% by’abana bagwingiye bari munsi y’imyaka itanu.
Mu mwaka wa 2020 uyu mubare w’abana bagwingiye muri aka karere wagabanutseho 6% ugera kuri 40,2%.


text:
Sobanukirwa ibinyoma abantu benshi bibeshyaho: umuntu akomoka kunguge etc… (+Video)
Kuva tukiri bato, baba batubwira ibintu byinshi bitangaje by’ibinyoma. Nutarangiza iyi sahani y’ibiryo ntuzakura. Niwitwara nabi inyamaswa iraza igutware. Nufunga maso, uraba wihishe!
Uko imyaka igenda ishira, bagenda batubwiza ukuri natwe tukamenya ukuri arinako tugenda tubwirwa ibindi binyoma bitandukanye. Ibihuha, intambara, guhanurirwa, ishira ry’isi ndetse n’irangira ry’ibihe hamwe n’ibindi byinshi.
- Umuntu aturuka kunguge
Ibi bintu ryose ni ukudasobanukirwa gukabije cyane, nubwo abantu benshi babitekereza gutyo ariko Charles Darwin ntabyo yigeze avuga. Igishobora kuba ari ukuri, nuko umuntu ndetse n’inguge byaba bikomoka k’umusekuruza umwe. Aho DNA ya buri kimwe yagiye ihinduka muburyo bwayo bwihariye. Kwikora ukavugako abantu twaturutse kunguge, ni ibitekerezo bifutitse, doreko kuri bamwe na bamwe bumva bibangamye.
2. Umutwe munini ugaragaza ubwenge bwinshi
Hari benshi baba bazi ko kuba ufite ubwonko bunini aribyo byerekana ko uzi ubwenge. Gusa ibi biratandukanye cyane, abahanga benshi ku isi siko babaga bafite ubwonko bunini. Dufate urugero: ubwonko bwa Albert Einstein bwari 10% bw’ubwonko mpuzandengo buba bufite ikiro 1 n’amagarama 350. Ahubwo kuba umuhanga biba biterwa n’uburyo Neurones zihanahana amakuru byihuse. Ubwo rero kuba umuhanga, si ukuba ufite umutwe munini, ni uburyo amakuru atangwa muri Neurones zawe.
3. Injangwe burigihe igwa ihagaze
Gusa ikintu gituma ipusi zipfa cyane, ni uguhubuka ahantu ahantu hagufi cyane nko ku ibaraza. Ubusanzwe, ipusi kimwe nizindi njangwe bisaba uburebure runaka kugira zishobora kugwa hasi zihagaze. Ipusi yifitemo ubushobozi buhanitse bwo gusigura umuvuduko iri kugenderaho mukirere, ibi ikabikora mumasegonda make cyane, nuko ikaba yahita ihagarara neza. Mubusanzwe, igomba kugwa hasi kandi ntikomereke. Ibi byose biterwa n’uburebure ivuyeho.
4. Imbunda zabucece ntizigira urusaku
Dukunze kubona mumafilime menshi aho abicanyi bifashishe armes silencieuses bakica abantu bakagenda ntagikomye. Ubundi mubusanzwe, izi mbunda zigira urusaku rutari no hasi cyane. Kuba zifitemo uburyo bwo kugabanya amajwi ntibivuzeko zitarekurira hanze ijwi. Filime nizo zatumye abantu benshi babifata batyo.
5. Uducurama ntitubona
Benshi muri twe tuziko uducurama ari impumyi, tutabona ko tubonesha rayons turekura. Gusa kandi uducuramo ni zimwe munyamaswa zifite amaso atandukanye cyane n’ayabantu. Ariko ibi ntabwo aribyo bituma uducurama tutabona. Uducurama kimwe mubisimba biguruka, twifitemo ubushobozi bwo kubona urumuri muburyo bwihariye nuko tukarukoresha mu kugena aho tugiye. Tukaba twifitemo Boussole itwereka icyerekezo tugiyemo.
6. Alcool itwika Neurones
Kunywa alcool rwose ntabwo byangiriza Neurones, ahubwo byangiriza Dentrites, Dentrites ni turya duce duhuza Neurone n’indi. Niba wanyoye agacupa rwose, wasinze wandika umunani, ibyo muminsi mike biraba bikemutse umeze neza.
7. Albert Einstein yaratsindwaga mu ishuri
Ahantu benshi kuri murandasi usanga bemeza uburyo Albert Einstein yabonaga amanota mabi mu ishuri. Abavuga ibyukuri bemeza ko Albert Einstein yabaga afite Excellent ku ishuri mumasomo yose. Aho ikinyoma cyaturutse nuko ku ishuri yigagaho, batangaga amanota kuva kuri 0 kugeza kuri 6. Kuberako Einstein yabonaga 5 cyangwa 6 gusa, abantu benshi batekerezako yatsindwaga amasomo yose. Urumvako birahabanye cyane. Ku ishuri yizeho, kukwandikira 6 byagaragazagako wabonye 20 ku 20.
8. Yezu yavutse kuwa 25 Ukuboza
Yezu ntabwo yavutse kuwa 25 ukuboza, niba ariko ubyemera waribeshye. Umunsi wa 25 ukuboza watoranijwe n’abantu bizera ko Yezu ari urumuri rw’isi, kubera kuwa 25 ukuboza uhurirana na Solistice d’Hiver aho umunsi utangira kunganya amasaha n’ijoro. Kandi byatewe nuko umupapa wariho icyo gihe, yashatse guhindura umunsi w’izuba wahimbazwaga n’abapagani bicyo gihe. Ushaka kumenya umunsi Yezu yavukiyeho, reba icyegeranyo twakoze kitwa “amateka akomeye utigeze wumva”. Ubwo rero nimurajya mwizihiza noheri, mujye mumenyako wari umunsi w’izuba kubapagani, ko atariwo munsi yezu yavukiyeho.
9. Injonjorerwa zigira amaguru 1000
Kubera mugifaransa zitwa Millepattes, abantu benshi baba batekerezako koko zigira amaguru 1000. Ariko mukuri nuko injonjorerwa itageza kuri ayo maguro. Habe nabusa. Ukuri guhagazweho nuko injonjorerwa koko zigira amaguru menshi ugereranije nizindi nyamaswa, ariko umubare wamaguru ntanarimwe wagera kugihumbi. Hari ubwoko bubiri bwa millepattes, izitwa Centipedes hamwe n’izitwa Millipedes. Iza Centipedes ziba zifite akaguru kamwe kuri buri ruhande rwa buri gice kimwe cy’umubiri wazo, ariko millepedes zo ziba zifite amaguru 2 kuri buri gice. Cantipedes zishobora kugira amaguru 180 kuruhande rumwe, ariko millepedes amaguru yose aba agera muri 400. Gusa ntihabura umwihariko, hari ubwoko bumwe bw’injonjorerwa bushobora kugira amagura agera kuri 750, niyo maguro nyayo ya millepattes. Ubwo rero ntanarimwe injonjorerwa yagize amaguru 1000. Ni ukwibeshya cyane.
Ese nawe hari ibindi binyoma ujya wumva cyangwa wibuka bakubwiye kera? Tubwire muri Comments.
Ntiwibagirwe kudusura kuri YouTube Channel yacu Menya TV


text:
Dr Ndagijimana Joseph wo mu Murenge wa Base mu Karere ka Rulindo watsindiye isoko ryo gucunga ibagiro ry’Akarere aragashyira mu majwi kumuteza igihombo cya miliyoni zisaga 141 y’amafaranga y’u Rwanda yatewe no kuba abaturage babagira inyama ahantu hatazwi.
Uyu rwiyemezamirimo yabwiye Radiyo Rwanda ko kuva mu mwaka wa 2017 kugeza ubu amaze kugira igihombo kinini bitewe n’uburangare bw’Akarere bwo kuba abantu babagira inyama mu ntoki no mu bisambu.
Dr Ndagijimana yavuze ko ubusanzwe ibagiro ry’Akarere rifite ubushobozi bwo kubaga inka 100 ku munsi none kuri ubu akaba abaga inka 4 nabwo ku munsi isoko ryaremye,agasaba ko Akarere kakemura icyo kibazo kuko bagiranye amasezerano.
Yagize ati “Akarere ka Rulindo kaduhombeje miliyoni zisaga 141 z’amafaranga y’u Rwanda ndetse tubona ko nta n’ubushake bwo kugira ngo amafaranga twahombye twishyura imisoro ya Leta ariko nta n’ubushake bwo kuturenganura.Turifuza ko Akarere kakubahiriza amasezerano kagiranye na Humura Trading Ltd mpagarariye.”
Bimwe mu bikubiye mu masezerano Akarere ka Rulindo kagiranye na Rwiyemezamirimo harimo kuba Imirenge 9 ikagize igomba kujya igana iryo bagiro ariko akavuga ko byirengagizwa nkana.
Umuyobozi w’Akarere ka Rulindo,Uwanyirigira Judith yavuze ko iki kibazo kigiye gukemuka mu gihe cya vuba.
Ati “Icyo tugiye gukora ni uko tugiye kubikurikirana byihuse kugira ngo ibyateganyijwe mu masezerano byubahirizwe.Tugiye no gutanga ubutumwa mu Mirenge, ibikorwa nk’ibyo bihagarikwe.yaba aho bagurira inyama ndetse n’abaturage bareke kugura izo nyama kuko zitujuje ubuziranenge.”
Usibye kuba rwiyemezamirimo ataka igihombo,bamwe mu baturage nabo bagaragaza impungenge zo kuba barya inyama zitujuje ubuziranenge bikaba byabatera uburwayi ndetse ko batewe impungenge n’umunuko uba aho babagira.
source :Umuseke


text:
Mu minsi ishize twavuze ku isano iri hagati y’Ukaristiya n’Ugushyingirwa, dusanga ko iyo sano ipfunditse mu rukundo rwitanga, rugarara hagati ya Yezu n’abantu, kimwe no mu rukundo ruhuza abashakanye, rukanahuza ababyeyi n’abana. Iyi sano yatweretse ko umuryango wakiriye Yezu mu Ukaristiya uba ufite ahirwe yose yo guhora wunze ubumwe, ukagira amahoro. Urukundo rwitanga rwa Kristu nirwo rurema umuryango, ni narwo ruhindura buri wese mu bawugize, rukamuha kubera abandi umuyoboro w’amahoro, kuko rumushoboza kubitaho no kubitangira, rukamuha kubihanganira no kubakira uko bari.
Nk’uko nabibasezeranije, uyu munsi turavuga ku mahoro umuryango uvoma mu bihe bimwe na bimwe by’Ukaristiya. Turibanda kuri Misa y’icyumweru n’imyiteguro yayo mu muryango, turavuga ku byiza umuryango ukesha gusangira Ukaristiya no gusangira ifunguro risanzwe mu rugo, turavuga ku byiza umuryango ukura mu kwitegura no guhimbaza ukaristiya ya mbere y’umwana, tuze gusoreza ku mbuto umuryango wera mu Gushengerera Ukaristiya ntagatifu.
Turafata izo ngero 4 muri nyinshi. Mu by’ukuri, tubimenye tubizirikane, Ukaristiya yose, ibiyigize n’imihimbarize yayo yose ni isoko y’amahoro ku muryango. Mutekereze ku mugisha w’umuryango wagize amahirwe yo gutura igitambo cya Misa mu rugo rwawo, mutekereze ku byishimo by’umuryango wubakiye abakristu Shapeli cyangwa ugatanga ikibanza giturirwamo igitambo cy’Ukaristiya, mutekereze ku binezaneza by’umuryango ufite umwana uhereza kuri Alitari, mutekereze ku mbuto zera mu muryango ufite abakora ubutumwa bwo gukora mu Isakristiya (aho dutegurira ibya ngombwa bya Misa), mutekereze uko Yezu yishimira abakora ubutumwa bwo kuririmba mu Misa, gusoma Ijambo ry’Imana, gufasha padiri guhaza no kugemurira abarwayi Ukaristiya. Twanakomeza tukagera no ku mugisha wa wa muntu ujya gutabariza abanyantege nke bakeneye guhazwa cyangwa wa wundi ujya gutunganya ahabera Misa.
AMAHORO UMURYANGO UKESHA MISA Y’ICYUMWERU N’IMYITEGURO YAYO
Burya, igitangaza cya Misa ntikibera mu Gitambo cya Misa gusa, kinabera mu myiteguro yayo. Niyo mpamvu ari ngombwa kwitegura Misa y’icyumweru neza. Kenshi usanga impamvu abakristu bahora mu Misa ariko ntibahinduke ngo bere imbuzo zayo, ari uko bajyamo batiteguye neza. Hari umuhanzi wavuze ati : umunsi nabonye basohotse mu Misa bishimye nanjye nzajyayo». Wenda yari akabije kuko abasohokana ibyishimo barahari benshi, ariko imvugo nk’iyo itwereka ko hari n’abajyamo batiteguye neza iyo rendez-vous y’urukundo bagasoka basa n’abavuye guta igihe. Imyiteguro yacu niyo igena icyo dutahana mu butumire bwa Nyagasani. Tujye tuyereka Roho Mutagatifu, kuko atadufashije ntacyo twakwishoborera. Padiri Pascal Desthieux wo muri Diyosezi ya Geneve yanditse ku myiteguro ya Misa mu muryango, ayihinira mu ntambwe 4 : Gushyira icyumweru ku mutima no kuwusukura, kuganira kuri Misa itaha hagati mu cyumweru, gusoma mbere amasomo ateganyijwe, no kugerera ku gihe aho Misa ibera.
Gushyira icyumweru ku mutima no kuwusukura
Mu Rwanda hari umuco mwiza, n’ubwo ugenda ucika, w’uko abakristu bitegura Misa batunganya imyambaro myiza, bakayimesa, abashoboye bakayitera ipasi, abadafite ipasi bagatira abaturanyi cyangwa bakazinga neza imyenda yabo bakayishira ahantu hatuma igororoka. Mu miryango myinshi y’abakristu cyane cyane mu cyaro, usanga buri muntu afite umwambaro yahariye icyumweru. Kuwa 6 ntawe uryama atongeye kureba ko umwambaro azindukana mu misa umeze neza. Ha mbere aha, hari abantu bakarabaga umubiri wose rimwe mu cyumweru, bagiye kujya mu Misa. Iyi myiteguro y’inyuma n’ubwo atari yo y’ingenzi, ubwayo izana agashyuhirane mu muryango, igahindura imyitwarire, ikazana impumuro nziza mu rugo. Abana bo usanga kenshi icyumweru gikurikira cyabatindiye, bafite amashyushyu yo kongera kusohokana n’ababyeyi, kwambara ya myenda bakunda, no kugurirwa utuntu bakunda nyuma ya Misa. Ibi bituma abana benshi bitwararika bakumvira ababyeyi kugira ngo batitesha ayo mahirwe.
Cyakora gutegura imyambaro n’amafunguro bibereye icyumweru sibyo by’ibanze. Bigira agaciro iyo imitima isukuye, ikereye rwose kwakira Yezu Kristu. Mu muryango ni ahantu abantu bibukiranya kwirinda ikintu cyose cyazababuza guhazwa ku cyumweru. Imyiteguro ya Misa izanira amahoro umuryango igihe cyose abawugize bicuza ibyaha bakoze, bagasabana imbabazi aho bahemukiranye, bagahabwa penetensiya aho bishoboka, kandi bakirinda icyakongera kubanduriza roho mbere y’uko bahazwa Yezu mu Ukaristiya. Hari imiryango yafashe akamenyero ko kwibukiranya buri munsi iminsi isigaye ngo icyumweru kigere. Uko babivuga niko bongera imbaraga mu myiteguro, niko abana barushaho gukumbura, bityo icyumweru kikagera buri wese ashobora guhimbaza Misa nta kimuziga, afite ibyishimo.
Kuganira kuri Misa itaha hagati mu cyumweru
Umuryango ushobora kugena ibihe byo kuganira kuri Misa itaha hagati mu cyumweru. Iki gihe biba byiza iyo babanje no gusuzuma uko bahimbaje Misa iheruka, uko buri wese yabyitwayemo n’uko bari kugerageza gukurikiza imigambi bafashe. Kuganira kuri Misa itaha birafasha cyane kuko bituma ntawe utungurwa, cyane cyane abana, bigatuma buri wese ayiha agaciro cyane cyane urubyiruko, cyangwa abandi bakunda kugira ibyarangaza bikabibagiza Misa. Iyo mu muryango mwibukiranyije ko umwe mu bana ari mu bazahereza, ko papa azasoma isomo rya mbere, ko Korali mama aririmbamo ari yo itahiwe kuririmba, ko Tante mutari muherutse ari mu bazacunga umutekano wa Misa, ko Misa izaberamo Batisimu, ko hari umutagatifu runaka tuzahimbaza, ko muri liturujiya hazakoreshwa amabara runaka, ko hari ituro ridasanzwe muzatanga nk’umuryango, n’ibindi nk’ibyo… murumva ko icyo gihe buri wese yirinda icyamusibya cyangwa kikamukerereza iyo Misa.
Gusoma mbere amasomo ateganyirijwe Misa
Gusomera mu muryango amasomo ateganyirijwe Misa itaha nabyo ni uburyo bwiza bufasha umuryango kuronka imbuto z’iyo Misa. Iyo ugiye guhura n’umuntu wabanje kubaza ukamenya icyo agushakira, uko ateye n’uko yakira abamugana, bigufasha kwisanzura, ni nabwo ugira icyo wungukira muri ubwo butumire. Amasomo matagatifu ya Misa atwereka icyo tuzirikana muri iyo Misa, icyo Imana itwifuzaho n’ubutumwa iba yaduteguriye. Kuyabona mbere biroroshye ku bafite Bibiliya Ntagatifu. Mu mpapuro za nyuma dusangamo amasomo Kiliziya izirikana buri munsi w’umwaka wa Liturujiya. Muri iki gihe, ayo masomo ashobora no kuboneka ku mbuga nkoranyambaga ku bafite ubushobozi bwo kuzikoresha. Ni byiza ko abagize umuryango basimburana mu gusomera abandi Ijambo ry’Imana. Nyuma yo kurizirikana, mushobora gufata akanya buri wese agasangiza abandi icyo yumva Imana ishaka kumubwira. Ni ngombwa guha n’abana amahirwe yo gusoma Ijambo ry’Imana no kuvuga icyo baritekerezaho. Hari umuryango nzi, ujya ugena umuntu utera amasengesho icyumweru cyose. Ugezweho, aba afite n’inshingano yo kwandukuza intoki Ivanjili y’icyumweru gitaha mu ikayi bateganyije, maze akayisomera umuryango mu isengesho ryo kuwa 6 nyuma y’ifunguro ry’amanywa, yarangagiza bagasangira icyo buri wese yungutsemo.
Kugerera igihe aho Misa ibera
Intambwe ya kane ni iyo kwinjirira igihe mu Kiliziya, aho Misa ibera. Kwinjirira igihe ni ukwinjira nibura iminota 5 mbere y’uko Misa itangira. Mutagatifu Yohani Mariya Viyane we avuga ko umuntu akwiye kwinjira nibura iminota 15 mbere kugira ngo ategure neza umutima we. Nawe ubwe buri gihe mbere yo gutangira gusoma Misa yabanza gufata umwanya munini ari gushengerera Yezu mu Ukaristiya.
Biratangaza iyo urebye ukuntu muri iki gihe abantu bagerageza kugerera igihe mu butumire bwose bahabwa uretse ubwa Misa, kandi nyamara nta n’ubutumire bwubahiriza isaha nka Misa ! Hari n’abadatinya kuza Misa iri guhumuza, hanyuma bakanasohoka mbere y’abandi ! Igihe tuzasubukurira Misa rusange, – ndifuza kandi ndizera ko mu minsi mike bizakunda – ndinginga abafite iyo ngeso yo gukererwa Misa ngo bayicikeho, kuko ibangamira abazindutse, ikatubangamira natwe abapadiri. Reka mbonereho nsabe kwisubiraho abantu binjira bakanasohoka uko babonye mu Misa, ba bandi bahwihwisa, abakoresha amatelefoni n’abandi baza mu Misa bemeze nk’aho bazanywe no kwifotoza cyangwa kurangiza umuhango. Iyaba mwari muzi ibyo muhomba. Iya mwari muzi n’ibyo muhombya abandi. Ikoraniro ryahujwe no gusenga Imana riba ari ritagarifu, igihe wahisemo kurijyamo uba usabwa kuryubaha no kuguma mu gitinyiro cy’Imana.
Iyo abakristu bitabiriye Misa nk’umuryango, ntibafashanya kuzinduka gusa, ahubwo banafashanya gukurikira no kugira uruhare ku gitambo cya Kristu kiba kiri guturwa. Biryohera ijisho ry’umuntu n’iry’Imana kubona umugabo iburyo bw’umugore we mu Misa. Uko mwari mwicaye igihe mushyingirwa niko mwakagombye guhora mumeze mu Misa kugira ngo Imana ikomeze ibahere umugisha hamwe, ibakomereze mu bumwe mwasezeranye, ibarinde umwanzi shitani uhora ashaka uko yakwitambika hagati yanyu. Abashakanye mujye mukora uko mushoboye mubigereho, kuko iyo byanze, ukabona umwe yicaye mu majyaruguru y’iburasirazuba bwa Kiliziya, undi yiyicariye mu majyepfo y’uburengerazuba bwayo, bitera kwibaza ngo habaye iki ? Ese aho ntibaraye bashwanye ? Ese uwo yagiye kwicarana nawe arusha iki uwo bashakanye ? Kuki wareka abandi bagutwara agashyuhirane kawe n’uwo mwashakanye ? Uretse n’imbere ya Alitari, n’iwanyu mu rugo byaba ari amaburakindi.
Nanone, Misa mwumvira hamwe nk’umuryango izabazanira amahoro nimuba hafi abana mwayijyanyemo, mukabarinda kurangara no kurangaza abandi. Mbere yo kwinjiza abana mu Misa, tujye twibuka gukemura utubazo twabo twatuma bakenera gusohoka hato na hato, gusonza cyangwa gushyuhirana. Ba bandi bibuka kubikemurira mu isengesho babihomberamo cyane, kandi uwo mwana udashobora guha umurongo w’imyifatire mu Kiliziya, ntugire ngo bizakorohera kuwumuha mu rugo rwawe. Igihe kandi umurango udashoboye gukinga inzu ngo ugire rimwe mu Misa, ni ngombwa guhana ibihe, wa mwana cyangwa wa mukozi wasigaye acunze urugo akajya mu Misa ku yandi masaha cyangwa bukeye bwaho. Nibwo muba muri gufunga neza ibyuho sekibi acamo aza kona imbuto z’Ukaristiya muba mwahimbaje.
Nyuma y’uru rugero rw’amahoro umuryango ukesha Misa n’imyiteguro yayo, reka dufate urugero rwa kabiri, tuvuge ku mahoro umuryango ukesha isangira mu Misa no mu rugo.
AMAHORO UMURYANGO UKESHA ISANGIRA MU MISA N’ISANGIRA MU RUGO
Abakristu ba mbere « bahoraga kumva inyigisho z’intumwa, gushyira hamwe kivandimwe, kumanyurira hamwe umugati no gusenga… Imbaga y’abemera yari ifite umutima umwe n’amatwara amwe, kandi nta n’umwe wibwiraga ko icyo atunze cyose ari icye bwite, ahubwo byose byari rusange kuri bo ». (Intu 2,42 ; 4,32). Aya matwara kuri ubu aratugora nk’ikoraniro, ariko ahanini usanga ikibazo kiri mu buryo dusangira nk’umuryango. Iyo abasangiye umuryango bagasangirira no ku meza amwe y’Ukaristiya Ntagatifu, babyiteguye uko bikwiye, Yezu Kristu abagira umuryango wishimye, ufite amahoro kuko abakomeza mu bumwe bwe. Imbuto zera ku ugusengera hamwe nk’umuryango no gusangira Ukaristiya zirimo ubwo bumwe mukesha Umugati Umwe, ari wo mubiri wa Kristu mumanyurira hamwe. Mu gusangira Ukaristiya, harimo kandi imbuto y’iyogezabutumwa kuko Ukaristiya yereka buri wese icyo agomba kumarira abandi ; Mu gusangira Ukaristiya, umuryango usangira umunezero wo kuba hamwe no gucunguriwa hamwe ; mu gusangira Ukaristiya, umuryango ubona umwanya wo kwiragiza Imana mu bibazo biwukomereye bigatuma isengesho ryabo rigira imbaraga ; mu gusangira Ukaristiya, imiryango myinshi yagiye ikiriramo ibibazo by’uburwayi, umwiryane n’ibyago byabaga bibaremereye ; mu gusangira Ukaristiya abagize umuryango bahakura uburere buha muntu w’imbere gukura, akitoza kuganira n’Imana, kuyitega amatwi no kuyatega abandi ; mu gusangira Ukaristiya, Imana ihishurira umuryango umugambi iwufiteho ; mu gusangira Ukaristiya, abana bunguka imico myiza ituma bizihira Imana n’umuryango wababyaye ; mu gusangira Ukaristiya, Imana ishyira umucyo wayo mu mutima no mu ruhanga rwa buri wese, maze umuryango wose ukabengerana ikuzo ry’Imana. Umwami Dawudi niwe wazirikanye ibyiza byo guhura n’Imana nk’umuryango maze ararimba ati : « Mbega ngo biraba byiza, bikananyura umutima, kwibumbira hamwe, turi abavandimwe ! » (Za 133,1).
Iri sangira mu Misa ni naryo ryongerera umuryango ibyishimo n’ubushake bwo gusangira ifunguro mu rugo
investigated. The appropriate evaluation of all men withA normal erectile mechanism entails an intact nervous cialis for sale.
Ndizera ko muri iyi minsi ya guma mu rugo twirinda coronavirusi, imiryango myinshi yasubiranye amahirwe yo gusangira kenshi bose bari kumwe. Isangira ryose rikozwe neza ritanga imbaraga n’ubuzima. Mutagatifu Tereza w’Umwana Yezu ati : « Iyo hatabaho isangira ritagatifu nari kujya ngwa hasi buri gihe… mu Ukaristiya Ntagatifu mvoma imbaraga, ubushobozi, ubutwari, urumuri. Ati : ntinya iminsi nzaba ntahawe Ukaristiya ntagatifu ». Aha ndumwa rwose agahinda n’urukumbuzi rw’umukristu wahazwaga hafi buri munsi. Yezu utuye mu mutima wawe nakomeze aguhoze mu gihe ibisanzwe bitarasubira mu buryo.
Urugero rwa 3 rudufasha kumva uko Ukaristiya izanira amahoro umuryango, ni imyiteguro y’Ukaristiya ya mbere y’umwana.
IBYIZA UMURYANGO UKESHA KWITEGURA UKARISTIYA YA MBERE Y’UMWANA
Ku bagize amahirwe yo kubyara ku mubiri cyangwa muri Batisimu, imyiteguro y’Ukaristiya ya mbere ya mbere y’umwana nayo ibabera isoko ikomeye y’amahoro. Kujya kwandikisha umwana ubwabyo bisaba ko papa na mama bongera guhura n’umubyeyi wa Batisimu bakaganira, bakavugurura ubucutsi. Hari imiryango ibikora neza, ikohereza umwana kujya kumara igihe ku mubyeyi wa Batisimu mbere y’uko bajya kumwandikisha cyangwa mbere y’uko ahabwa Ukaristiya ya mbere. Ni kenshi muri Paruwasi tubona ibitangaza Yezu akorera muri iyi myiteguro. Hari ubwo usanga umugabo aba yaraguye, atacyita ku kwemera kwe, adatura, adakora ubutumwa, ariko igihe cyo gutegurira umwana amasakramentu cyagera kikamukomanga akabyuka. Hari aho usanga umubyeyi wa Batisimu yari aherutse umwana we abatizwa, wenda nyuma akagirana utubazo n’abamuragije umwana, ariko ukabona Ingabire y’Ukaristiya ibijemo bakiyunga. Ba bandi bahitamo inzira zo gushaka kubasimbuza abandi baba bihemukira, banahemukira abana. Umubyeyi ntasimburwa. Gusa ashobora guhagararirwa n’undi mu gihe afite imbogamizi cyangwa imiziro imubuza kurangiza inshingano ze. Mbere yo gutekereza ko twamuhanaguza ku ifishi ya Batisimu nk’uko bamwe babivuga, tujye tubanza tumwegere, nibitadukundira twiyambaze Kiliziya, kandi rwose iyo tubikoranye urukundo ibintu bisubira mu buryo.
Umwana ugiye guhabwa Ukaristiya ya mbere nawe aba yinjiye mu gihe gikomeye gihindura amateka ye. Aba agiye kujya yakumva akamaro ka Batisimu yahawe ari uruhinja, aba atangiye kwifatira icyemezo cyo gukurikira Kristu no kumukurikiza, ndetse kenshi usanga ari wo munsi mukuru wa mbere aba agiye gukorerwa azi ubwenge, ashobora no gushimira abaje kwifatanya nawe. Ibi byose rero bimuha amahoro n’ibyishimo, bikagira icyo bihindura mu myitwarire ye, mu buryo yabanaga n’abantu no mu buryo yabaniraga Imana. Umwana wateguriwe neze guhabwa Ukaristiya bwa mbere, Ukaristiya imuha n’ingabire yo kwakira abantu bose, harimo na ba babyeyi b’umubiri cyangwa aba batisimu batabashije kumuba hafi uko bikwiye.
Dusoreze ku mbuto umuryango ukura mu Gushengerera Ukaristiya Ntagatifu.
IMBUTO UMURYANGO UKURA MU GUSHENGERA UKARISTIYA
Umuryango wamaze kumenya ibanga ry’Ukaristiya ufatanya n’umwanya wo Kuyishengerera. Umwanya abagize umuryango bamarana na Yezu barangamiye ubwiza bwe mu Ukaristiya uramushimisha cyane. Mutekereze ibyishimo Yezu agira iyo abonye umugabo, umugore n’abana basigaye akanya nyuma ya Misa cyangwa bamusanze kuwundi munsi bahisemo, bakamupfukama imbere bahuje umutima, bahetse ibyishimo bimwe n’ingorane zimwe, kandi basangiye amizero amwe ! Nta gushidikanya ko abakirana ubwuzu burenze, akumva bwangu icyo buri wese asabye asabira abandi, akabapfunyikira n’ibyiza byose nk’uko umubyeyi mwiza apfunyikira abana baje kumususurutsa. Arabaruhura, akabongerera icyanga cyo kubana. Iyo bidakunze ko muhuza gahunda nk’umuryango, uwo bishobokeye aba akwiye gushengerera ahetse abandi. Hari igihe Yezu yabwiye Mutagatifu Tereza w’Umwana Yezu ati : Mwana wanjye, menya ko kubera wowe, mpa ingabire abakwegereye, ariko ugomba kunshimira mu mwanya wabo kuko bo batanshimira ibyiza byose mbaha ; kubera ugushima kwawe, nzakomeza kubaha umugisha.»
Bavandimwe, isi ikeneye abantu bashengerera Yezu mu Ukaristiya. Mu ngorane z’ubuzima zikomeza kwiyongera, Gushengerera bitwibutsa ko Imana ituri hafi kandi ko ikidukunda. Gushengerera Yezu ni isengesho rituma umuntu yishyira mu biganza by’Imana ishobora byose, akayirekurira wese. Iyo dufashe umwanya wo guturiza imbere ya Yezu, nawe afata umwanya akatwitegereza, akareba ibitubabaza, intege nke zacu, amakosa dukora, ibiduhangayitse, imishinga yacu n’ibyo twibaza bikeneye ibisubizo. Gushengera Ukaristiya bidufasha kubwira Imana ko tuyikunda, bikadufasha no kumva uko Imana itubwirira mu bucece bw’umutima ko nayo idukunda. Icyo gihe ibiduhangayitse abigira ibye, maze amahoro n’imbaraga bye akabigira ibyacu.
Ndagira ngo nsoreze ku nkuru y’umwana w’umuhungu w’imyaka 8 wumvise padiri yigisha mu Misa, avuga ko Yezu aha umugisha usendereye abantu bafata igihe cyo gushengerera. Kubera ko atashoboraga kubikora ku manywa bitewe n’uturimo two mu rugo n’induru yahahoraga, yahisemo kujya abyuka saa cyenda z’ijoro agashengerera mu mutima we kugeza bucyeye
StabilityFor the finished product stored in the proposed packaging materials, long-term stability studies have been carried out at different temperatures and conditions (25ºC/60%RH, 30ºC/60%RH, 40ºC/75%RH) on batches resulting from Brooklyn (clear coated) up to 9 months, from Amboise (clear coated) up to 6 months and up to 12 months (non clear coated). generic cialis sexual problems..
Dusabe:
Nyagasani Mana yacu, Wowe washatse ko Urugo rutagatifu rw’i Nazareti rutubera urugero rw’agatangaza, gira impuhwe uduhe ko no mu ngo zacu haganza imigenzo myiza irangwa n’umubano n’urukundo, maze tuzashobore kugororerwa umunezero w’iteka. Ku bwa Yezu Kristu Umwana wawe n’Umwami wacu, Imana mubana mugategekana mu bumwe bwa Roho Mutagatifu, uko ibihe bigenda bisimburana iteka. Amina.
Padiri Thaddée NSENGUMUREMYI


text:
Mgr Mbonyintege Smaragde, Umushumba wa Diyosezi ya Kabgayi.
Mu gihe Abanyarwanda benshi bakomeje gutera hejuru bagaragaza ko ibyerekeye Ikigega cyiswe Agaciro Development Fund bidasobanutse bityo bikaba bisa n’ubujura bukozwe n’Abategetsi , kubera ko :
*Amafaranga agishyirwamo aba yambuwe rubanda akenshi bikozwe ku gahato kandi icyo azakoreshwa kidasobanurirwa neza abaturage;
*Amafaranga yamburwa rubanda azaribwa n’Agatsiko kamenyereye ibyo kwambura abaturage bakennye imitungo yabo nta bindi bisobanuro kuko kadakenera gutanga raporo;
*Iki kigega kitagira ugicunga uzwi ntikigire n’amategeko azwi agenga imicungire yacyo….
Bamwe mu bayobozi ba Kiliziya gatolika bahisemo kwihutira gushyigikira icyo kigega kidasobanutse bagishyiramo amafaranga ya Diyosezi kandi bahatira n’abakristu bashinzwe kugishyiramo amafaranga yabo ku buryo abashishoza babibonamo ikibazo gikomeye cyane kuko bisa nk’aho Leta y’Agatsiko irimo guhindura Kiliziya gatolika igikoresho mu kwifashisha imbaraga zayo muri gahunda z’ubujura ! Hari benshi batishimiye iki cyemezo cya Kiliziya gatolika bafata nk’igikorwa cyo kubura ubutwari no gutaba rubanda mu nama ! Impamvu zibateye abayobozi ba Kiliziya kwemera kugirwa ibikoresho ntiziramenyekana neza ! Bizabe se biturutse ku iterabwoba bakomeje gushyirwaho n’ubutegetsi bw’igitugu ?
Dore uko Mgr Mbonyintege Smaragde , Umushumba wa Diyosezi ya Kabgayi abisobanura:


text:
Yanditswe Mar, 06 2020 08:50 AM | 9,501 Views
Leta y'u Rwanda igaragaza ko mu myaka hafi 10 ishize mu Rwanda hatangijwe ingamba 14 zo kubaka ubukungu butangiza ibidukikije kandi budahungabanywa n’imihindandagurikire y’ibihe, imyumvire y'Abanyarwanda yazamutse ku bijyanye no kubungabunga ibidukikije.
Kwimura abatuye mu bishanga, bagatuzwa ahadashyira ubuzima bwabo mu kaga ni icyemezo impuguke mu bijyanye no kubungabunga ibidukikije zemeza ko ari icy'ubuyobozi bureba kure kandi bwita ku baturagwe babwo.
Ruremesha Theogene yamaze imyaka hafi 10 atuye mu nzu yubatse mu gishanga giherereye mu Karere ka Gasabo, kuri we ngo ijoro ribara uwariraye.
Ati ''Imibereho yaho yari mibi cyane, washoboraga kubyuka mu gitondo ugakanguka ukabona amazi yuzuye inzu, nka kwa kundi uva ku buriri wakandagira hasi ukumva usa n'ukandagiye mu ibase y'amazi. Ibyo rero wabonaga ko uri mu biza n'inzu yakugwaho.''
Gukura ibikorwa remezo byari mu bishanga, guca amasashi, gukumira ibikoresho bya plastiki bikoreshwa rimwe gusa bikajugunywa n'izindi ngamba zitandukanye, ni bimwe mu bikubiye muri gahunda 14 u Rwanda rwihaye mu myaka hafi 10 ishize.
Kuri ubu Leta y'u Rwanda yemeza ko hari umusaruro wamaze kuboneka. Nk’uko Minisitiri w'Ibidukikije Dr. Jeanne d'Arc Mujawamariya yabihamije.
Yagize ati ''Icyo u Rwanda rwishimira cya mbere na mbere ni uko imyumvire y'abaturage ku bijyanye n'ibidukikije yarahindutse.''
Abaturage barimo na bamwe mu bari batuye mu bishanga bavuga ko n'ubwo bitoroshye guhanga ubuzima bushya, bishimira kuba barakuwe mu bishanga kuko ubuzima bwabo bwari mu kaga.
Karangwa Emmanuel yagize ati ''Ndetse iyo hataza kuba igitekerezo cyo kwimura abantu haba harapfuye abantu benshi kandi n'ubundi hari abapfuye batwawe n'amazi yari ari aha ngaha, harimo abapfuye benshi batuye hano hirya Cyaruzinge, hari n'abandi bagiye batwarwa n'amazi, hari ababuze za moto, amagare n'ibindi.''
Na ho mugenzi we Zibonukuri Claude ati ''Ni ibintu byo gushimirwa kuko urabona nka hano duhagaze ntabwo watekereza ko wenda hari abantu n'umuntu wese uhanyuze aravuga ari ni nde muntu watekereje kuba yakura abaturage mu gishanga.''
Uretse ingingo yo kubungabunga ibishanga, Minisitiri Mujawamariya avuga ko muri rusange mu rugendo rwo kubaka ubukungu butangiza ibidukikije kandi budahungabanywa n’imihindandagurikire y’ibihe hari byinshi u Rwanda rumaze guteramo intambwe.
Yagize ati ''Ingengo y'imari igenerwa ibidukikije igenda yiyongera, Leta y'u Rwanda yabishyizemo imbaraga ikindi kandi twishimira ni uko abantu bashora imari mu Rwanda baba Abanyarwanda, baba abanyamahanga hajemo ingingo irebana n'ibidukikije uko uzabungabunga ibidukikije, uko uzita ku mazi mabi aturuka iwawe, icyo ni ikintu Abanyarwanda twagombye kuba twishimira kuko mbere muranabizi ko no gutura mu bishanga byari byemewe.''
Mu bindi u Rwanda rwari rwiyemeje muri uru rugendo rugikomeje harimo gutera amashyamba no kuvugurura ayari asanzwe. Kuri ubu 30% by'ubuso bw'u Rwanda ni amashyamba. Harimo kandi gutunganya amazi (imigezi n’ibiyaga) no kongera aboneka ndetse no kunoza ubucukuzi bw’amabuye y’agaciro.
Uru rugendo rurakomeje ku buryo ngo mu 2050 u Rwanda ruzaba ari igihugu cyubatse neza neza ubukungu butangiza ibidukikije kandi budahungabanywa n’imihindandagurikire y’ibihe.
Paul RUTIKANGA


text:
Bahati Etienne arakekwaho gusahura umushinga Compassion ariko akaba akomeje kwidegembya.
Abazimu bakomeje gutera bamwe mu bakozi b’itorero ADEPR mu Rwanda baturukahe??
Byagiye bivugwa kenshi ko Itorero rya ADEPR ribamo bamwe mu bashumba bakunda gukora ibikorwa byinshi bigayitse aho bimitse ubusambanyi, kunywa ibisindisha kurya amaturo n’icyacumi ndetse n’ibindi bikorwa bitandukanye bigayitse birimo no kurwanira mu ruhame.
Ibi bikorwa rero byaragiye biramanuka biva mu buyobozi bwo hejuru bw’iri torero bigera no kubashumba bayobora za paruwasi zitandukanye, twabibutsa ko hari inkuru yasohotse yavugaga ngo “Bishop Ntuyemumanywa Mathieu wayoboye ADEPR Muhondo aravugwaho ubusambanyi Ruswa n’inda nini!!”
iyi nkuru yerekana uburyo uwahoze ari umushumba wa ADEPR paruwasi ya Muhondo yimitse icyaha maze akajya asambanya bamwe mu bakiristu be kugeza naho abatera inda, ndetse akajya abaka amafaranga.
Impamvu nyamukuru yatumaga uyu mushumba akora ibi byose byaturukaga mu kuba hari umushinga witwa compassion Internationale ufasha abana baturuka mu miryango itifashije waje muri uyu Murenge wa muhondo maze bigaha umwanya uyu mushumba wo kusambanya bamwe mu babyeyi bari bafite abana bifuzaga ko bafashwa n’uyu mushinga , ndetse bamwe akajya abaka n’amafaranga . sibi gusa kandi yakoze dore ko amakuru avuga ko yariye amafaranga menshi abinyujije mu mukugura ibikoresho aho yatangaga raporo ko yaguze ibikoresho bihenze kandi yabiguze ku giciro gito maze ugasanga niba aguze ibikoresho bya Miriyoni ebyiri akavuga ko yabiguze miriyoni eshanu .
Ese ibi bikorwa byose byo kunyereza amafaranga Umushumba Ntuyemumanywa yabikoraga wenyine??
Amakuru dukura ahizewe avuga ko uretse kuba badahamya neza niba uwari umuyobozi mukuru muri uyu mushinga muri paruwasi ya muhondo nawe yakoraga ubusambanyi ndetse no kwaka ruswa bivugwa ko uyu Bahati Etienne nawe yafashije umushumba Mathieu gusahura amafaranga menshi. muri kompasiyo.
Abagenerwabikorwa ndetse n’abakirisitu bo muri Adepr paruwasi Muhondo babivugaho iki??
bamwe mu bakiristu ba ADEPR muhondo baribaza impamvu abakozi b’imana bakora amakosa ntibahanwe cyangwa ngo baryozwe ibyo bakoze ahubwo bakimurirwa ahandi, bakibaza niba ari ishimwe baba babageneye?
Ibi twabitangarijwe na bamwe mubakirisitu bo muri ADPR muhondo basanzwe bafashwa numushinga wa compassion umubyeyi usanzwe ufashwa nuyu mushinga utarashatse ko tuvuga amazina ye agira ati” ubwo umushinga wageraga muri paroisse twarishimwe kuko twumvaga ugiye kudufasha mubya tunaniye no gutuma abana bacu bagira ubuzima bwiza gusa icyizere cyagiye gishira uko bwije n’uko bucyeye bitewe n’umushumba witorero Ntuyemumanwa Mathieu ndetse n’uwaruhagarariye umushinga Bahati Ethienne bitewe n’ibikorwa bigayitse byabaranze birimo ubusambanyi ruswa no kunyereza amafaranga yagombaga kwifashishwa mu kugura ibikoresho byo guha abana bafashwa na kompasiyo”.
Akomeza agira ati “ubundi kwinjira mu mushinga byari Ubuntu kubo mu cyiciro cy’ambere n’icyakabiri gusa bo bari bafite umuvuno wo guca amafaranga ibihumbi 50 ndetse uyabuze bakamusimbusa uwo mu cyiciro cyagatatu uyafite, ndetse ugasanga hari n’ababyeyi basambanywaga kugirano abana babo babashe gufashwa n’umushinga, hari n’ababyeyi babyaye abana babo bagabo”.
Amakuru twakuye ahizewe avugako Bahati ariwe mugihe cyo gutanga amasoko wazanaga umuntu we bityo ibikoresho bikaza bidashyitse ndetse bitujuje ubuziranenge ingero batanga ni ibikapu , imyenda ndetse n’imifariso(Matera), aha ngo byaje no guteza umwiryane hagati ya Bahati Etienne n’umucungamutungo Nsengiyumva Pasteur maze hitabazwa inzego z’ubuyobozi, aha bikaba bivugwa ko Bahati yari yariye amafaranga menshi abarirwa mu mamiriyoni afatanyije na Ntuyemumanywa .
Mubindi Kandi bavuga ko Bahati akigera mu mushinga yahagize nka karima ke kuko yatangiye nkwinjiza no gusohora abo adashaka ndetse no gukora uko ashaka kuko bavugako yaziraga kukazi igihe ashakiye .
Abakirisitu barifuza iki?
Bamwe mu bakirisitu barasaba ko bahabwa uburenganzira ku bikoresho bagenewe n’umushinga ,ibitarabagejejweho bikabagezwaho, naho ibyariwe n’ibyarigishijwe bikagaruzwa Bahati Ethienne na Ntuyemumanywa bagakurikiranwa n’ubutabera .
Tuzakomeza tubakurikiranira byinshi byaranze abakoraga muri uyu mushinga ndetse n’umubare w’abana bavutse mu buryo butateganijwe bitewe n’aba bayobozi .
Compassion Internationale ntabwo ari ubwa mbere bigaragaye ko waje ari umushinga uje gufasha abakene ariko ugasanga ahubwo ukomeza guteza imbere abifite baba bahawe imyanya yo gukora muri uyu mushinga. Ese kwitwa ko ugiye gufasha abakene byaba ari umuvuno wo gufasha abifite ariko bigakorwa mu buryo bw’Ibanga??
Gasabo.net


text:
Kuri Saint Valentin indabo ziri mu byaguzwe cyane (Amafoto)
Umunsi w’abakundana witiriwe Saint Valentin wizihizwa tariki 14 Gashyantare buri mwaka. Uwo munsi urangwa n’uko abakundana bibuka urukundo rwabo basangira, basohokana cyane cyane bahana impano zitandukanye ziganjemo indabo.
Umunsi wa Saint Valentin wakomotse ku mupadiri w’Umuromani witwa Valentin wabayeho ku gihe cy’umwami w’abami Claudius II ahagana mu myaka ya 269 na 273 mbere y’ivuka rya Yezu kiristu. Muri icyo gihe, tariki ya 14 Gashyantare habaga umunsi mukuru wo kwihiza umunsi w’umwamikazi Juno wafatwaga nk’imana y’abagore.
Kuri uwo munsi, abasore bandikaga amazina y’abakobwa bari mu kigero kimwe bakayashyira mu kintu, umusore yazamura izina ry’umukobwa guhera ubwo akamuherekeza bakajya kwizihiriza uwo munsi hamwe.
Ngo ibyo byatumaga abakobwa bahura n’abasore kuko mbere byabaga bibujijwe, ubucuti bwabo bugakomera bukavamo no kubana ubuziraherezo.
Ku ngoma ya Claudius igihugu cye cyaje kugarizwa n’intambara zikomeye, agira ikibazo cy’abasirikare bagomba kurwanira igihugu kubera ko abagabo bakiri batoya bangaga gusiga abagore babo ngo bajye ku rugamba.
Umwami Claudius yafashe icyemezo cyo guhagarika gushaka, ariko Saint Valentin ntiyabyakira neza. Afatanyije na Saint Marius batangira gusezeranya abantu bashaka kubana mu ibanga. Amakuru yageze ku mwami Claudius ararakara ategeka ko Padiri Valentin afatwa agafungwa.
Padiri Valentin yarafunzwe, akatirwa urwo gupfa akubiswe amahiri akanacibwa umutwe. Ngo igihe yari ategereje iherezo rye, abantu bazanaga indabyo n’ubutumwa bwo kumukomeza bakazinyuza mu idirishya.
Uyu munsi uvugwaho byinshi. Hari n’abavuga ko ubwo Valentin yari afunzwe, umukobwa w’umucungagereza yakomeje kumuba hafi, amusura kugeza igihe cyo kunyongwa. Uwo mukobwa yari afite ubumuga bwo kutabona, ariko ibitangaza byabaye mu gihe yasengeraga Valentin, yongeye kureba.
Ubwo haburaga umunsi umwe ngo Valentin anyongwe, bivugwa ko yanditse ku ruparuro amagambo agira ati: “Love from your Valentine” ni ukuvuga “urukundo rwa Valentin wawe” amushimira urukundo n’ubudahemuka yamugaragarije.
Mu Rwanda, kimwe n’ahandi henshi ku isi, abatari bake bagaragaje ko bizihiza uyu munsi, nk’uko bagaragaraga mu myambarire yiganjemo amabara y’umukara n’umutuku, bamwe ndetse bakaba bagaragaye bategura impano zitandukanye, abandi bagura indabo zo guha abakunzi babo nk’uko bigaragara mu mafoto.
Amafoto: Niyonzima Moise/Kigali Today


text:
Ngoma: Abayobozi basabwe kutaka abaturage amafaranga adateganywa n’itegeko
Umuyobozi w’Akarere ka Ngoma wungirije ushinzwe imibereho myiza, Mukayiranga Marie Gloriose, arasaba abayobozi kutaka abaturage amafaranga adateganyijwe mu itegeko, kuko ari ruswa kandi uzabifatirwamo azabihanirwa n’amategeko.
Yabitangaje ku wa Mbere tariki ya 24 Ukwakira 2022, mu gutangiza icyumweru cyahariwe kurwanya ruswa n’akarengane, cyatangirijwe mu Murenge wa Karembo ku nsanganyamatsiko igira iti “Twimakaze imiyoborere myiza turwanya ruswa n’akarengane.”
Abavugarikumvikana, abagize Komite z’abunzi, Njyanama z’Utugari n’abahagarariye bikorera mu Murenge wa Karembo, bagiranye n’Ubuyobozi bw’Akarere ka Ngoma, bagaragarijwe ububi bwa ruswa n’uruhare ifite mu kumunga ubukungu bw’Igihugu.
Bamwe mu baturage bagaragaje uburyo babona ruswa yacika, harimo gutanga amakuru ku nzego z’Ubuyobozi.
Umwe ati “Uko mbona yacika ni ukumenyesha inzego z’Ubuyobozi nazo zikamubaza impamvu yakaga iyo ruswa. Ibibazo bikemuriwe mu ruhame byafasha kuko umuntu agenda yishimye ariko iyo bikozwe uri kumwe n’Umuyobozi gusa biragora. Biradusaba kudakorera ahihishe ahubwo tukabikorera ahabona.”
Visi Meya Mukayiranga yasabye abayobozi gukemura ibibazo mu ruhame aho kubikora mu bwiru.
Ati “Twemeranyijwe ko dushyiraho club zo kuranywa ruswa n’akarengane kuri buri rwego, ariko mwumvise ko twemeranyije ko tugiye gukemura ibibazo by’abaturage mu ruhame, kugira ngo twirinde ko umuntu umwe yakwihererana umuturage akamurenganya cyangwa akamwaka ruswa.”
Akomeza agira ati “Icyo umuturage akwiye kumenya ni uko ruswa n’akarengane twebwe nk’ubuyobozi tutabishyigikiye, bityo adakwiye kubwirwa ko ikintu agiye gukorerwa agomba kubanza kwakwa amafaranga. Turasaba abaturage kwirinda ibyo bintu n’aho babibonye bagatanga amakuru ku buyobozi.”
Muri Nzeri uyu mwaka ubwo hatangizwaga gahunda yo gushyashyanira umuturage, Akarere ka Ngoma kakiriye ibibazo 218 bijyanye n’akarengane, muri byo 51 bikemuka mu buryo bwa burundu naho 167 bihabwa umurongo wo kubikemura.
MENYA UMWANDITSI
Umunyamakuru wa Kigali Today/KT Radio
@ SEBASAZAGEmman1
Ibitekerezo ( 2 )
cgo muzashyire ibitabo ahantuhatangirwa serivisi umuturagenajyakwaka serivisi yandikikitarikinicyashaka mwicyogitabo habehonugenzuribyobitabo kugira harebwigihiyosivi yarikuyirebwa hazagaragar abatanga serivisembi.
nkumuyobozi kubivuga biroroha kubishyiramubikorwabikagorana urugero ujyakwakicyangombwarunaka wageramunzegozibanze ngikaramu ntamitirimo wajyakukagari ngowasimbutsinzego ngontacyobagufasha.wabwiraporice ngotangibimenyetso ubwusubirayo bakagutegekanyine cyeretse hashyizwehwabantubihariye bagenzurira hafiziriyakomitenyobozi.


text:
50/70/75/80 / 100gsm ibara ry'ubururu bwa cyami Pp spunbond idoda imyenda materail ihuza sofa matelas ibikoresho byo mu nzu bipfuka imifuka yo gukoresha ikora imyenda kumeza
Ibicuruzwa birambuye
Ibicuruzwa
50/70/75/80 / 100gsm ibara ry'ubururu bwa cyami Pp spunbond idoda imyenda materail ihuza sofa matelas ibikoresho byo mu nzu bipfuka imifuka yo gukoresha ikora imyenda kumeza
Ibisobanuro
50/70/75/80 / 100gsm ibara ry'ubururu bwa cyami Pp spunbond idoda imyenda materail ihuza sofa matelas ibikoresho byo mu nzu bipfuka imifuka yo gukoresha ikora imyenda kumeza
Henghua Nonwoven yashinzwe mu 2004. Hamwe nuburambe bwimyaka 18+ muri PP Spunbond Nonwoven Range.
turi umwe mu ruganda rwizewe rwo gukora udukonyo two mu Bushinwa, duherereye mu mujyi wa Fuzhou,
Intara ya Fujian, Ubushinwa, hafi yikibuga cy’indege mpuzamahanga cya Changle.Murakaza neza kudusura igihe icyo aricyo cyose.
Amakuru wowekwitaho:
Ibara: 200+ amabara atabishaka;Ibara ryihariye rirahari;
Ikibonezamvugo: 10-250gsm
Ubugari: 15-260cm
Uburebure buzunguruka: 100-5000meter yihariye
Ikirango: ikirango cyabakiriya kirahari
· MOQ: cyera / umukara - 500kg;Irindi bara: 1000kg buri bara
· Witegure kohereza ibintu: 1 umuzingo ushobora gutanga, udafite imipaka ya MOQ
· Igihe cyo kuyobora: 7-12days
Igihe cyibiciro: FOB, CNF, CIF
· Kwishura: T / T cyangwa L / C ukireba
Icyambu cyo kohereza: Icyambu cya Fuzhou, icyambu cya Xiamen
· Ibiciro: 1.2-1.75usd / kg
Ubushobozi bwo gupakira
Mubihe byinshi, twohereza imizigo kubakiriya kubikoresho munsi yinyanja.
40HC umutwaro 11.5-15
20GP umutwaro 3-6
Turashaka kubara ubushobozi bwo gupakira, no gutanga inama kubakiriya ku bwinshi, mbere yuko itegeko ryashyirwaho.
Q1: A.REWE URUGENDO?
Turi uruganda, dufite uburambe bwimyaka 18 mumirima idoda.
Q2: Nibihe bicuruzwa byawe byingenzi?
PP Yambuwe imyenda idoda.
Q3: Nigute nshobora kubona igiciro cyo gupiganwa?
Mugwaneza uduhe ibisobanuro byinshi bishoboka, harimo Gram, Ubugari, Ibara, buri burebure bwumuzingo / Ubwinshi bwuzuye, imikoreshereze kandi niba hari ibisabwa byihariye kubiranga urugero nko kurwanya UV, kutagira amazi n'ibindi. Turasezeranya kuguha igiciro cyuruganda rufite ubuziranenge bwo hejuru. .
Q4: Igihe cyo gutanga icyitegererezo & Iteka?
Icyitegererezo cyo gutumiza iminsi 2-3.
Urutonde rusange: iminsi 7-12 nyuma yo kwishyura mbere.
Q5: Nigute nshobora kubona icyitegererezo cyo kugenzura ubuziranenge bwawe?
Turashobora gutondekanya ibyitegererezo kugirango turebe ubwiza bwibicuruzwa byacu.Icyitegererezo ni ubuntu, ariko ukeneye kwishyura amafaranga ya Express.
Q6:Ni ubuhe bwishyu ushobora kwemera?
Mubisanzwe dushobora gukora kuri T / T manda cyangwa L / C.
Q7: NikiHenghuaimyenda myiza?
a.Uruganda rutaziguye: Tanga igiciro cyunguka cyane kubucuruzi bwawe.
b.Kugenzura ubuziranenge: Kugenzura ibikoresho bito Iyo uhageze, kugenzura umurongo kuri buri ntambwe, ubugenzuzi rusange no gukosora mbere yo gupakira, ubugenzuzi bwagatatu buremewe.Igenzura rikomeye nkurwego mpuzamahanga.


text:
Kandama Jeanne
Itangazo rigenewe abanyamakuru, ryashyizwe ahagaragara ko ‘‘Institut Français’’, yafunguye inzu y’ibitabo (Bibliotheque) mu Mujyi wa rwagati ku wa 25 Gicurasi 2020, iyo nzu ikaba iha uburenganzira abantu bose bashaka kurigana, mu kurifungura, basaba ko abazarigana bakwiye kuzirikana kwirinda icyorezo cya coronavirus COVID-19, hirindwa intera za metero zigenwa hagati y’umuntu n’undi .
Juliet Bigotte, Umuyobozi Wungirije wa ‘‘Institut Français’’, ahamya ko iyo nzu izaba ifunguye uhereye saa inne za mu gitondo (10hoo) kugeza saa munani n’igice (14h :30) kandi umuntu afite uburenganzira bwo gutira igitabo ndetse no kugitarura, ariko asize umwirondoro we uhagije, ni kuvuga ko uzatira icyo gitabo agomba kuba ari inyangamugayo.
Ibitabo byanditse mu gifaransa,, usanga biba birimo amagambo y’ubwenge, kuko mu gihe umwana cyangwa umuntu mukuru ashaka kuvomamo ubwenge n’ubuhanga, hari icyo byamumarira, haba mu mitekerereze cyangwa kuvuga neza ururimi rw’igifaransa.
Icyo kigo kije gufasha Abanyarwanda ndetse n’abanyamahanga batuye mu Rwanda, gukomeza gutyaza ubwenge mu mitekerereze, harimo no kwandika igifaransa kitarimo icyasha n’amakosa, kugira ngo dukomeze gusigasira urwo rurimi rw’abize (intellectuel), kugira ngo umuco wo gusoma no kuvuga ukomeze gutera imbere haba mu Rwanda no ku isi.


text:
6 / 4D-THR Rubber Slurry Pump, warman rubber slurry pompe
Ibicuruzwa birambuye
Ibikoresho
Ibicuruzwa
6 / 4D-THR Rubber Itondekanya Pompeisa na 6x4D-AH Metal Lined Slurry Pump mumiterere.Itandukaniro nyamukuru riri hagati ya AH na THR ni ibikoresho byibice bitose, aribyo reberi karemano, reberi yubukorikori cyangwa ibindi byuma bidashobora kwangirika. Gutanga ibintu bikomeye byangirika cyangwa byangiza byoroheje bito bitagira impande zikarishye.
Ibyiza
Structure Imiterere ikwiranye nimirimo iremereye, itanga serivisi kandi ikaramba.
Igishushanyo mbonera-cyibishushanyo mbonera cyibikoresho byacu biremereye reberi itondekanya pompe ituma igabanywa rya axial. Ikozwe mucyuma cyangiza, pompe ya pompe irashobora kwihanganira umuvuduko mwinshi ukorerwa mucyumba cyo kuvomamo. kandi ntukomere kumutwe winyuma kugirango byoroshye kubungabunga no gusimburwa.
BodyUmubiri wa pompe wa pompe ushyizwe kumurongo wa pompe cyangwa gushiraho umusingi na bolts nyinshi. Abakoresha barashobora guhindura itandukaniro riri hagati yimodoka nisunzu byoroshye biturutse munsi yinkunga ya podiyumu, cyangwa ifite icyapa.
Gupakira kashe ya gland, kashe ya mashini hamwe na kashe yo kwirukana irahari kugirango wirinde gutemba mugihe cyo kuvoma
6/4 D THR Rubber Itondekanya Ibipimo bya pompe ya pompe:
Rubber Itondekanya Amapompo Porogaramu:
Ubucukuzi bw'amabuye y'agaciro & gutunganya amabuye y'agaciro
Umuvuduko ukabije wa Tobee uremereye cyane reberi itondekanya pompe ya slurry, hamwe noguhitamo kwinshi kwamavuta arwanya abrasion hamwe na elastomers, bitanga imikorere itagereranywa hamwe nubuzima bwa serivisi kubintu byose byangiza amabuye y'agaciro ndetse namabuye y'agaciro.
Uburyo bwa Shimi
Guhinduranya ibice bya alloy na elastomer mugice kimwe cya pompe, hamwe nuburyo butandukanye bwa kashe ya mashini, bituma Tobee iremereye cyane reberi itondekanya pompe ihitamo byoroshye kubidukikije byimiti.
Umucanga & Amabuye
Yateguwe kubworoshye kandi bworoshye kwiyambura hasi no kongera guterana, Tobee iremereye cyane ya rubber itondekanye pompe igabanya igihe cyo gukora, bigatuma ihitamo neza aho washyizwemo na pompe zidahari.
Gutunganya isukari
Ubuzima bwiza bwa serivise hamwe nubuzima bwa serivisi ya Tobee iremereye cyane ya rubber itondekanya pompe igaragazwa naba injeniyeri benshi b’isukari ku isi aho usanga pompe idahagarara mugihe cyo kwiyamamaza isukari ari ikintu gikomeye.
Umuyoboro wa gaz
Igisekuru gishya cyihariye cyo gukuramo amavuta no kurwanya ruswa, hamwe nubuhanga bugezweho bwa elastomer, imyanya ya Tobee Pumps nkumuntu utanga pompe munganda za FGD.
Ubushakashatsi bwa peteroli na gazi
Mumyaka itari mike twateje imbere igishushanyo mbonera cyibikoresho bya Tobee biremereye cyane reberi itondekanye ya pompe iringaniye kugirango ihuze ibyifuzo byihariye byo gusaba hanze. Turashobora noneho gutanga igisubizo cyizewe cyo hejuru cyo kwangirika kwangirika.
Inganda
Ahantu hose ibishishwa bitera gutera kunanirwa hakiri kare, pompe ya Tobee iremereye ya reberi itondekanye ya pompe ya pompe ifite uburyo bwiza bwo guhuza imikorere, kwambara ubuzima no kwizerwa kugirango uzane umukiriya igiciro gito cya nyirubwite.
Icyitonderwa:
6/4 D THR reberi itondekanye pompe n'ibice bisimburana gusa na Warman®6 / 4 D THR reberi itondekanya pompe n'ibice.
TH Cantilevered, Horizontal, Centrifugal Slurry Pump Ibikoresho:


text:
Source : Igihe.com
Yanditswe kuya 30-04-2012 – Saa 10:57′ na HYPERLINK « http://www.igihe.com/amakuru/mu-rwanda/musenyeri-yohani-damaseni-bimenyimana-arasaba-abapadiri-kutajya-muri-politiki-nta-ruhushya.html » Olivier MUHIRWA
Kuwa Gatanu tariki ya 13 Mata 2012, muri gahunda yo gusoza icyunamo mu Karere ka Nyamasheke, muri Paruwasi ya Nyamasheke, uhagarariye Ibuka yamaganye abantu bagifite ibitekerezo bibi harimo n’Abapadiri ; by’umwihariko akaba yaratunze agatoki Padiri Thomas Nahimana na Padiri Rudakemwa Fortunatus hamwe n’ababaha amakuru bandika ku rubuga rwabo leprophete.fr.
Uyu wari uhagarariye Ibuka yasabye inzego zibishinzwe ko zabikurikirana, aba bapadiri nabo bakaza mu murongo mwiza, bagafatanya n’abandi Banyarwanda kubaka igihugu.
Ibi bije bikurikira ubuyobozi bwa Diyoseze ya Cyangugu, Kiliziya Gatolika mu Rwanda n’Abapadiri bose ba Diyoseze ya Cyangugu, aho bitandukanyije na Padiri Thomas Nahimana na Padiri Rudakemwa Fortunatus.
Diyoseze ya Cyangugu ivuga ko kubera ibyo aba bapadiri bagiye batangaza bashaka gutesha ikuzo Kiliziya Gatolika by’umwihariko Diyoseze ya Cyangugu, kandi batarabiherewe uburenganzira na Musenyeri bwo kujya muri Politiki.
Zimwe mu mpungenge Diyoseze ya Cyangugu ngo ni uko ibikorwa na bariya bapadiri bikunze kwitirirwa Diyoseze ya Cyangugu kandi ngo ntaho bahuriye na mba.
Tariki ya 01 Gicurasi 2011, Nyiricyubahiro Musenyeri Yohani Damaseni Bimenyimana, Umushumba wa Diyoseze Gatolika ya Cyangugu yagejeje ku Basaseridoti, Abiyeguriyimana n’Abakirisitu ba Diyoseze ya Cyangugu ubutumwa bugira buti : “Abasaseridoti n’Abiyeguriyimana babujijwe gukora imirimo ya Politiki batabiherewe uburenganzira n’umwepisikopi”.
Muri ubwo butumwa, Musenyeri Yohani Damaseni Bimenyimana avuga yeruye ko ibyo Padiri Thomas Nahimana na Padiri Fortunatus Rudakemwa bakora atari ubutumwa bahawe na Diyoseze.
Musenyeri yagize ati : “Ndibutsa Abasaseridoti, Abihayimana n’Abalayiki kutibagirwa ko umuhamagaro wacu ari ukwamamaza ivanjiri ya Kiristu wazutse nta kindi tuyigeretseho. Ubwo butumwa bugira ireme iyo ubukora yunze ubumwe n’umushumba wa Diyoseze cyangwa umukuru w’umuryango. Niba Padiri Thomas Nahimana na Padiri Fortunatus Rudakemwa bumva ko ibyo bakora bifite ireme bazatubwire niba bunze ubumwe n’umushumba wa Diyosezi yabo”.
Muri ubwo butumwa, Musenyeri Yohani Damaseni yakomeje gushimangira ko ibyo bariya bapadiri batangaza bitakwitirirwa Diyoseze ya Cyangugu.
Yagize ati : “Mboneyeho gutangaza ko ibyandikwa ku rubuga rwa internet leprophete.fr rwashinzwe n’abapadiri babiri ba Diyosezi ya Cyangugu by’umwihariko ….. si ubutumwa bwahawe abo bapadiri”. Umwe mu bapadiri babarizwa muri Diyoseze ya Cyangugu utarashatse ko amazina ye atangazwa yagize ati : “None se niba Musenyeri Yohani Damaseni Bimenyimana avuga ko ibyo abo bapadiri bandika cyangwa batangaza ku maradiyo bidakwiye kwitirirwa Kiliziya kandi ko atari ubutumwa bahawe, babona bari mu wuhe murongo ? Ese bari mu murongo wa Kiliziya ? Ese bari mu murongo wa Politiki ? Niba se bari mu murongo wa Politiki kandi batarabiherewe uburenganzira babona batarayobye ? »
Uyu mupadiri akomeza agira ati : ”None se koko niba nk’uko Musenyeri abivuga yarandikiye Abasenyeri b’aho bariya bapadiri babarizwa abamenyesha ko adashyigikiye inyigisho zabo kandi abasaba kuzamaganira kure, Padiri Thomas Nahimana na Padiri Fortunatus Rudakemwa ibyo bakora babikorera iki ? »
Uko Diyoseze ya Cyangugu ibona icyihishe inyuma ya Le Prophète n’abapadiri bayiri inyuma
Abapadiri ba Diyoseze ya Cyangugu basanga ruriya rubuga rwa internet rwa bariya bapadiri bari i Burayi ari umuyoboro wa sekibi kugira ngo abibe urumamfu mu mubano wabo.
Nk’uko itangazo risoza inama y’abasaseridoti ba Diyoseze ya Cyangugu yo ku wa 19-21/09/2011 ribivuga, ngo inyandiko zisohoka kuri urwo rubuga zandagaza bamwe mu bapadiri, bigatera urwikekwe, kwishishanya no kutizerana.
Muri iryo tangazo, abapadiri bavuga ko urwo rubuga rwo hanze rubavangira mu butumwa bwabo kandi rukayobya intama Kristu yabashinze. Baboneyeho umwanya wo kwamagana ibitekerezo bisenya maze banasaba abasoma izo nyandiko kujya bamenya gushungura kandi ko umuntu wese ugira uruhare mu gutanga amakuru agamije kwanduza isura ya mugenzi we no gusenya ubumwe bw’abana b’Imana yashyira mu gaciro akabireka. Nk’uko bigaragara muri iryo tangazo, hari n’aho bavuga ko inyandiko za Padiri Thomas Nahimana na Padiri Fortunatus Rudakemwa zitatanya ubushyo bw’Imana aho kubwegeranya.
Nk’uko bigaragara mu nyandiko zitandukanye zagiye zishyirwa ahagaragara, Musenyeri Yohani Damaseni Bimenyimana n’abapadiri ba Diyosezi ya Cyangugu ntibashyigikiye ibyandikwa n’ibivugwa na Padiri Thomas Nahimana na Padiri Fortunatus Rudakemwa.
Padiri Eugène Dusabirema yagize ati : “Icyifuzo cyanjye ni uko ziriya nyandiko zabo zahagarara kuko ziteza ibibazo byinshi, ziteza urwikekwe mu bantu, ziteza climat itari nziza mu bantu”.
Wa mupadiri wo muri Diyoseze ya Cyangugu utarashatse ko izina rye ritangazwa, mu kiganiro twagiranye yakomeje yibaza ibibazo bitandukanye agira ati : “Ese kuki bariya bapadiri batinda kumva. Wenda ubwo banga guhagarika inyandiko zabo ku bushake, bazazihagarika binyuze mu mategeko. Ahari wenda impamvu bakomeza kuvunira ibiti mu matwi, ubagiriye inama wese bakamwandagaza ni uko bazi ko kubafatira ibyemezo mu rwego rwa Kiliziya ari inzira ndende. Ese bazakomeza kurangaza abantu bahimbira Kiliziya ibibazo idafite kugira ngo bayiteshe agaciro ? »
Aba bapadiri se babivugaho iki ?
Twashatse kumenya icyo aba bapadiri babivugaho maze Padiri Thomas Nahimana na Rudakemwa Fortunatus badutangariza ko nta kibazo bafitanye na Kiliziya Galolika, yewe ngo na Diyoseze ya Cyangugu nta kibazo bafitanye. Bagira bati : ” Nta Kibazo na gito dufitanye na Kiliziya y’u Rwanda, ndetse na Diyoseze Gatolika ya Cyangugu by’umwihariko !”.
Bakomeza bagira bati : ”Erega Abayobozi ba Kiliziya si Inkandagirabitabo, bazi gushishoza kandi bakitwararika uburenganzira bwa buri wese. Uburenganzira bwo kuvuga cyangwa kwandika icyo umuntu atekereza, Kiliziya ntishobora kubunyonga. Niko bimeze. Padiri Fortunatus na Padiri Thomas nabo si impinja, bazi neza aho uburenganzira bwabo butangirira n’aho bugarukira !”.
Basoza ikiganiro bagiranye na IGIHE batangaje ko badateganya gufunga uru rubuga rwabo aho bagira bati :” Ku byerekeye urubuga Le Prophète, ntabwo italiki yo kurufunga iri muri gahunda yacu. »


text:
Umuhanzi Muneza Christopher wigaruriye imitima ya benshi biganjemo igitsina gore, yahishuye ko hari abakobwa benshi bamusaba urukundo babinyujije kuri Instagram ariko akabahakanira.
Uyu musore ari mu bahanzi bake baririmba ku rukundo ku kigero cya 99% by’indirimbo ze zose. Indirimbo ze zituje ziganjemo imitoma zagize uruhare rukomeye mu kwigarurira imitima y’abakunda iyi ngingo ku buryo budasubirwaho.
Uburyo agaragara mu maso, imyambarire n’igihagararo cye bikurura umubare w’abakobwa batari bake, baba bumva nta cyabarutira kwegeka imisaya yabo mu gituza cye.
Kuri ubu ikoranabuhanga ryarabyoroheje kuko kuvugisha umuntu ntibisaba ko mwaba mwahuye cyangwa ufite nimero ye ya telefone. mupfa kuba muhuriye ku mbuga nkoranyambaga ni nk’ako kanya!
Mu kiganiro na IGIHE, yavuze ko nk’icyamamare ajya abona ubutumwa bwinshi bw’abakobwa bamusaba urukundo, akabahakanira ariko mu buryo butuma bamuvaho nk’abafana.
Ati “ Ubutumwa bwinshi bw’abakobwa bansaba ko dukundana ndabubona. Iyo rero umuntu agize intege nke kubera impano yawe biri mu nshingano zawe kumurinda. Mubwiza ukuri kandi mba ntagomba kumutakaza nk’umufana kuko hari ibyago byinshi ko umuntu wagukunze bigeze aho ushobora kumubwira nabi cyangwa ashobora kutabona ibyo yari akwitezeho agahinduka.”
Yongeyeho ko konti ye ya Instagram yigeze kwinjirwamo n’undi muntu atamenye, maze atereta abo bakobwa karahava bamwe anabaka amafaranga ababeshya ko yarwaye.
Ati “Uwanyijiriye yaterese abakobwa […] Hari ubutumwa tuba dufite bw’abantu batubwira ko badukunda cyane. We rero yahise abubyaza umusaruro, yahise asaba abantu amafaranga baranayamuha. Nyuma hari abanyandikiye ubona urukundo rwari rugeze aharyoshye mbiseguraho mbabwira ko atari njye.”
N’ubwo Christopher yemeza ko abakobwa bamusaba urukundo abahakanira, ntiyerura ngo avuge niba hari uwo yeguriye umutima we cyangwa se niba atarabyinjiramo. Igisubizo cye ni “icyo ni ikintu cyonyine nsigaranye ntashaka gushyira mu itangazamakuru ibindi byose mwarabimenye”.
Abantu ngo bazamenya umukunzi we mu gihe ‘azaba ahari koko, yemera kujya mu itanganzamakuru kandi habura iminsi mike ngo ubukwe bube.’
Christopher aherutse gushyira hanze indirimbo yise ‘Ko Wakonje’ igaragaza ibibazo by’isenyuka ry’ingo byugarije umuryango nyarwanda.


text:
Abakobwa basigaye bazi kunywa inzoga nka ba se, ntibamenye guteka nka ba nyina.
Kera mu Rwanda ntibyari byoroshye kubona umwari cyangwa umutegarugori, yicaye mu kabari anywa inzoga. Nti byakundaga kubaho kandi ko wabona umugore wasinze kuko byafatwaga nk’ikosa rikomeye.
Muri iki gihe tugezemo, biroroshye cyane kubona umwari ndetse n’umutegarugori bicaye mu kabari, banywa agasembuye ndetse hari n’abatumagura itabi. Uko iterambere rirushaho kwiyongera mu Rwanda, ni nako ibyasaga nka kirazira ku mugore kuva kera, biri kugenda bihabwa umwanya, ndetse bigafatwa nk’ibisanzwe.
Kubona umugore wasinze ndetse ari kwandavura, nti bikiri ikintu gishya gusa biragayitse kuko mu muco nyarwanda tuzi ko umugore muri rusange ari umuntu witwararika, akagira isoni aho biri ngombwa, ndetse akirinda ko yagibwaho n’umugayo, kuko umugore ari “Mutima w’urugo”.


text:
Isomo rya 1: Abanyaroma 12, 5-16
Bavandimwe, turi benshi ariko tugize umubiri umwe muri Kristu, buri wese ku buryo bwe akabera abandi urugingo. Dufite ingabire zinyuranye bikurikije ineza twagiriwe. Uwahawe ingabire y’ubuhanuzi, ajye ahanura akurikije ukwemera ; uwahawe ingabire yo kwita ku bandi, abiteho ; uwahawe kwigisha, niyigishe; uwahawe gutera abandi inkunga, nayibatere. Utanga, atange nta kindi akurikiranye; uyobora, ayoborane umwete; utabara abatishoboye, nabafashe anezerwe.
Urukundo rwanyu ruzire uburyarya. Ikibi kibashishe mugihunge, naho icyiza mukihambireho. Mukundane urukundo rwa kivandimwe, mushyire imbere icyahesha buri wese icyubahiro. Muragire umwete ntimukabe abanebwe, nimushishikare mube abagaragu ba Nyagasani. Mwishimire amizero mufite, mwiyumanganye mu magorwa, ntimugahweme gusenga. Musangire n’abatagatifujwe bakennye, muharanire gufata neza abashyitsi. Musabire umugisha ababatoteza, mubasabire umugisha aho kubavuma. Mwishimane n’abishimye, murirane n’abarira. Muhuze imitima ; ntimukararikire ibibasumbye, ahubwo mwimenyereze ibiciye bugufi.
Zaburi ya 130 (131), 1, 2, 3
R/ Mana yanjye, tuza roho yanjye iruhande rwawe mu mahoro.
Uhoraho, umutima wanjye nta cyo wakwiratana,
n’amaso yanjye nta cyo arangamiye ;
nta bwo ndarikiye ubukuru,
cyangwa ibintu by’agatangaza bindenze.
Ahubwo umutima wanjye uratuje kandi uriyoroheje,
nk’umwana w’igitambambuga mu gituza cya nyina !
Israheli, wiringire Uhoraho,
kuva ubu n’iteka ryose !
Ivanjili ya Mutagatifu Luka 14, 15-24
Muri icyo gihe, Yezu yari ku meza mu nzu y’umwe mu batware b’Abafarizayi. Umwe mu bo basangiraga ngo yumve amagambo ya Yezu, aramubwira ati « Hahirwa uzemererwa gufungirira mu Ngoma y’Imana ! » Nuko aramusubiza ati « Umuntu yateguye ibirori bikomeye, maze atumira abantu benshi ngo basangire. Igihe cyo gufungura kigeze, yohereza umugaragu we kubwira abatumiwe ngo “Nimuze, byose byatunganye.” Nuko bose batangira gushaka impamvu zo kubyangira. Uwa mbere aramubwira ati “Naguze umurima ngomba kujya kuwureba; umbabarire ntundenganye.” Undi na we ati “Naguze ibimasa cumi byo guhingisha, ubu ngiye kubigerageza ; umbabarire ntundenganye.” Naho undi ati “Narongoye, none simbonye uko nza.” Umugaragu agarutse abitekerereza shebuja. Nyir’urugo arabisha, abwira umugaragu we ati “Ihute, ujye mu materaniro no mu mayira y’umugi maze uzane abakene, ibirema, impumyi n’abacumbagira.” Umugaragu agaruka avuga ati “Shobuja, ibyo wategetse nabirangije, ariko haracyari umwanya.” Nyir’urugo abwira umugaragu we ati “Ongera ujye mu mayira yo mu cyaro no mu mihora, maze uhate abantu baze mu nzu yanjye bayuzure. Koko mbibabwire : nta n’umwe mu bari batumiwe uzakora ku biryo byanjye.”»